title: Conficap

text: Conficapin juuret juontavat yli sadan vuoden taakse Onvest-konserniin ja perheyhtiö Onniseen. Onninen on perustettu vuonna 1913 Turussa, kun liikemies Alfred Onninen päätti ryhtyä vesijohtoalan urakoitsijaksi. Vuonna 1927 liiketoiminnan painopiste siirrettiin Turusta Helsinkiin ja syntyi Vesijohtoliike Onninen Oy. 1920-luvulla liiketoiminta laajeni asennustoiminnasta tukkukauppaan, ja sotien jälkeen alkoi valtakunnallisen toimipaikkaverkoston rakentaminen. 1990-luvun yritysjärjestelyjen myötä talotekniikka- ja kiinteistöpalveluyritys Are Oy siirtyi osaksi perheyritystä.


title: Conficap

text: Kesäkuussa 2016 Onvest Oy myi Onninen Oy:n koko osakekannan Kesko Oyj:lle. Lokakuussa 2017 Onvest Oy kertoi, että yhtiö purkautuu ja liiketoiminta jakautuu kahteen perustettavaan yhtiöön, jotka jatkavat toimintaansa suomalaisen perheyhtiön arvo- ja osaamispohjalta. Maarit Toivasen ja hänen lastensa omistaman perustettavan yhtiön nimi on Conficap Oy. Marja Toivasen ja Maria Toivanen-Warraksen omistaman perustettavan yhtiön nimi puolestaan on Onvest Oy.


title: Holarktinen alue

text: Holarktinen alue on eliömaantieteellinen alue, johon kuuluvat Euraasia Himalajalta pohjoiseen, Afrikka Saharasta pohjoiseen sekä Pohjois-Amerikka Meksikosta pohjoiseen. Holarktinen alue koostuu palearktisesta alueesta ja nearktisesta alueesta.


title: Telluurivety

text: Telluurivety eli tellaani on epäorgaaninen yhdiste, ja yksinkertaisin telluurin hydridi. Se on väritöntä kaasua, jolla on erittäin epämiellyttävä mädäntynyttä valkosipulia muistuttava haju, joka voidaan aistia jo erittäin pieninä pitoisuuksina. Suurempina pitoisuuksina se haisee mädäntyneelle purjolle.


title: Telluurivety

text: Telluurivety on kemiallisesti ja rakenteellisesti samanlainen seleenivedyn kanssa, ja molemmat ovat vesiliuoksina happoja.


title: USS Amphitrite (BM-2)

text: USS Amphitrite (runkonumero BM-2) oli Yhdysvaltain laivaston vuonna 1883 vesille laskettu Amphitrite-luokan monitori.


title: USS Amphitrite (BM-2)

text: Alus tilattiin Harlan and Hollingsworthilta Wilmingtonista Delawaresta, missä köli laskettiin vuonna 1874. Alus laskettiin vesille 7. kesäkuuta 1883 kumminaan neiti Nellie Benson ja otettiin palvelukseen 23. huhtikuuta 1895 Norfolkin laivastontelakalla päällikkönään William C. Wise.


title: Charlotte Mew

text: Charlotte Mew (15. marraskuuta 1869 – 24. maaliskuuta 1928) oli englantilainen runoilija, jonka tuotanto sijoittuu viktoriaanisen ajan ja modernismin väliseen murroskauteen. Monet hänen runoistaan käsittelevät uskontoa, luontoa ja naisen asemaa. Mew’n ensimmäinen runokokoelma "The Farmer’s Bride" ilmestyi vuonna 1916. Thomas Hardy piti Mew’ta aikakautensa parhaana naisrunoilijana. Virginia Woolfin mukaan Mew oli ”erittäin hyvä ja kiinnostava ja erilainen kuin kaikki muut”. Sisarensa kuoleman jälkeen Mew sairastui masennukseen ja teki itsemurhan.


title: USS Terror (BM-4)

text: USS Terror (runkonumero BM-4) oli Yhdysvaltain laivaston vuonna 1883 vesille laskettu Amphitrite-luokan monitori.


title: USS Terror (BM-4)

text: Alus tilattiin William Cramp and Sonsilta Philadelphiasta Pennsylvaniasta, missä köli laskettiin vuonna 1874. Aluksen valmistus eteni kolme vuotta ennen töiden keskeyttämistä vuonna 1877. Työt jatkuivat kuusi vuotta myöhemmin ja alus laskettiin vesille 24. maaliskuuta 1883. Alus luovutettiin 1877 keskeneräisenä laivastolle, joka siirsi sen New Yorkin laivastontelakalle. Työt aluksella jatkuivat hitaasti ja se otettiin palvelukseen 15. huhtikuuta 1896 päällikkönään P. F. Harrington.


title: Kupittaan ruotsalaistaloalue

text: Kupittaan ruotsalaistaloalue on Turkuun talvisodan jälkeen 1940-luvun alussa rakennettu tehdasvalmisteisten puutalojen alue, jonka taloista suurin osa saatiin Ruotsista lahjoituksena. Kupittaan läheisyydessä, kaupunginosissa II ja III sijaitseva ruotsalaistaloalue sijoittuu Kunnallissairaalantien, Kupittaankadun, Uudenmaankatuun ja Sepänkadun rajaamalle alueelle. Alue on inventoitu Valtakunnallisesti merkittäväksi rakennetuksi kulttuuriympäristöksi.


title: Kupittaan ruotsalaistaloalue

text: Jo 1920-luvulla Kupittaasta oli tarkoitus muodostaa puutarhakaupunginosa, jossa pienasutuksen asumismukavuus olisi yhdistetty maaseutumaiseen viihtyisyyteen ja terveellisyyteen. Ajatus ei toteutunut ennen talvisodan loppumista. Ruotsissa järjestettiin tuolloin kansalaiskeräys sodan nuijiman naapurimaan hyväksi. Koska valuutanvientikiellon vuoksi Ruotsista ei voinut tuoda Suomeen rahaa, keräysvaroilla kustannettiin tyyppitaloja helpottamaan Suomen jälleenrakentamista ja asuntopulaa. Alun perin talot oli tarkoitettu karjalaiselle siirtoväelle, sotainvalideille ja pommituksista kärsineille. Ruotsi lahjoitti Suomeen kaikkiaan 2000 tehdasvalmisteista puutaloa, joista 75 on pystytetty Kupittaan ruotsalaistaloalueelle.


title: Kupittaan ruotsalaistaloalue

text: Suomeen toimitettujen talojen yleisin tyyppi oli kaksi huonetta ja keittiön käsittävä kokonaisuus. Suurempia kolmen huoneen taloja toteutettiin vain Helsinkiin ja Turkuun. Lahjoitustalotyypit suunniteltiin Suomessa, Ruotsissa tehtiin työ- ja asennuspiirustukset teollista tuotantoa varten. Muun muassa arkkitehti Lauri Pajamies suunnitteli kaupunkeihin tulevia yleensä reilun 50 neliön asuntoja ilman ullakkoa. Maaseudulle tarkoitettuja asuntoja suunnittelivat arkkitehdit Urho Orola ja Jalmari Peltonen. Ne olivat puolitoistakerroksisia ja huoneita oli myös ullakolla. Näistä suurin osa päätyi kuitenkin kaupunkeihin.


title: Kupittaan ruotsalaistaloalue

text: Kupittaan ruotsalaistaloalueen rakennukset ovat ulkoasultaan hyvin samanlaisia. Talojen valmistuessa ulkovuoraus oli toteutettu pystyrimalautauksena, taloissa oli huopakatot ja kaksi- tai kolmijakoiset ikkunat. Turun kaupunki vastasi talojen pystyttämisestä ja kaupunki rakennutti myös talojen perustukset ja kellarit.


title: Isosorsimo

text: Isosorsimo ("Glyceria maxima") on heinäkasvien (Poaceae) heimoon, sorsimoiden ("Glyceria") sukuun kuuluva kasvilaji. Se on suurikokoinen vedessä kasvava heinälaji, joka muodostaa laajojakin kasvustoja. Isosorsimo muistuttaa jonkin verran lännenisosorsimoa eli myllysorsimoa ("Glyceria grandis"), mutta lajit ovat erotettavissa toisistaan muun muassa yleisvärityksen, lehtien leveyden ja tähkylöiden kukkien lukumäärän sekä kaleiden ulkonäön perusteella. Isosorsimo muistuttaa hieman myös järviruokoa ("Phragmites australis"), mutta on erotettavissa siitä esimerkiksi kielekkeen ulkonäön perusteella.


title: Isosorsimo

text: Isosorsimon varret voivat kasvaa jopa kolme metriä korkeiksi ja sillä on suikertava juurakko. Lehdet voivat olla noin senttimetrin levyisiä, vaaleankirkkaanvihreitä ja kärjistään äkillisesti kapenevia. Kieleke on lyhyt ja kalvomainen. Isosorsimon kukinto on suurikokoinen ja runsashaarainen röyhy, jonka tähkylät ovat 6–8 mm pitkiä. Tähkylöissä on enintään yhdeksän kukkaa, jotka ovat yleensä vihreän ja violetin kirjavia. Tähkylöiden kaleet ovat kalvolaitaisia; ulkokale on 3–4 mm pitkä. Ulkohelpeet ovat tylppäkärkisiä ja kärjistään kalvomaisia. Isosorsimo kukkii heinä–elokuussa.


title: Isosorsimo

text: Isosorsimo kasvaa etenkin runsasravinteisten järvien rannoilla. Suomessa isosorsimoa tavataan lähinnä vain Etelä-Suomessa. Isosorsimo on luokiteltu Suomessa haitalliseksi vieraslajiksi.


title: Suus

text: Suus (suom. Henkilökohtainen) on Rona Nishliun kappale, jolla hän edusti Albaniaa vuoden 2012 Euroviisuissa. Kappale sijoittui kilpailussa viidenneksi saaden finaalissa 146 pistettä.


title: Staasiekseema

text: Staasiekseema aiheutuu laskimoverenkierron häiriöstä. Iholla voi olla pigmentaatiota, sinerrystä ja hilseilyä ja oireet löytyvät usein säären mediaalisivulta.


Staasiekseema


title: Staasiekseema

text: Kuva: http://www.kaypahoito.fi/web/kh/suositukset/suositus?id=imk00190


title: Formicini

text: Formicini on alaheimon suomumuurahaiset suuri tribus, johon Suomessa kuuluu ainoastaan suku "Formica".


title: USS Porter (TB-6)

text: USS Porter (runkonumero TB-6) oli Yhdysvaltain laivaston vuonna 1896 vesille laskettu Porter-luokan torpedovene.


title: USS Porter (TB-6)

text: Alus tilattiin Herreshoff Manufacturing Companyltä Bristolista Rhose Islandilta, missä köli laskettiin helmikuussa 1896. Alus laskettiin vesille 9. syyskuuta 1896 kumminaan neiti Agnes M. Herreshoff ja otettiin palvelukseen 20. helmikuuta 1897 Newportissa Rhode Islandilla päällikkönään luutnantti John Charles Fremont.


title: USS Porter

text: USS Porter voi tarkoittaa seuraavia Yhdysvaltain laivaston aluksia:


title: Spironolaktoni

text: Spironolaktoni (CHSO) on steroideihin kuuluva orgaaninen yhdiste. Yhdistettä käytetään lääketieteessä muun muassa nesteenpoistolääkkeenä. Spironolaktoni kuuluu WHO:n julkaisemaan luetteloon tärkeimmistä lääkeaineista.


title: Spironolaktoni

text: Huoneenlämpötilassa spironolaktoni on kiteinen kiinteä aine. Se ei käytännöllisesti katsoen liukene veteen, mutta liukenee useisiin orgaanisiin liuottimiin. Spironolaktoni on optisesti aktiivinen yhdiste ja sen ominaiskiertokyky kloroformiliuoksessa on -33,5. Spironolaktoni sitoutuu aldosteronireseptoriin sekä androgeenireseptoriin ja toimii niiden antagonistina eli estää reseptorin toiminnan. Tämän seurauksena natriumin, kloridin ja veden erittyminen munuaisista lisääntyy ja nestettä poistuu elimistöstä. Kaliumin erittyminen sen sijaan vähenee. Spironolaktoni on aihiolääke ja metaboloituu aktiiviseksi metaboliitiksi kanrenoniksi maksassa. Spironolaktonia käytetään nesteenpoistolääkityksenä muun muassa sydämen vajaatoiminnan hoidossa. Muita käyttökohteita ovat hirsutismin, naisten hiustenlähdön ja aknen hoito.


title: Spironolaktoni

text: Huomattavin spironolaktonin haittavaikutus on kaliumin kertyminen elimistöön ja tästä seuraava hyperkalemia. Muita mahdollisia haittavaikutuksia ovat pääkipu, väsymys, rintojen suureneminen miehillä, impotenssi, epäsäännöllinen kuukautiskierto naisilla, allergiset iho-oireet ja granulosytoosi.


title: Spironolaktoni

text: Spironolaktonia valmistetaan lähtien dehydroepiandrosteronista. Ensimmäisessä vaiheessa se reagoi metallisen natriumin tai litiumin läsnä ollessa etyynin kanssa muodostaen additiotuotteen. Tämä seuraa reaktio metyylimagnesiumbromidin kanssa ja reaktio hiilidioksidin kanssa, jolloin muodostuu karboksyylihappo. Muodostunut johdannainen pelkistetään vedyttämällä, jolloin muodostuu rengasrakenteinen esteri eli laktoni. Tämän jälkeen steroidirungon hydroksyyliryhmä hapetetaan ketoniksi Oppenauer-hapetuksella. Spironolaktonin synteesin kaksi viimeistä vaihetta ovat reaktio kloraniilin ja tioetikkahapon kanssa.


title: ARIA Awards

text: ARIA Awards (myös ARIA Music Awards, viralliselta nimeltään The Australian Recording Industry Association Music Awards) on Australian musiikiialan järjestön ARIAn vuosittainen tilaisuus, jossa palkitaan vuoden parhaita australialaisia musiikintekijöitä. Australian tärkeimmäksi musiikkipalkintotilaisuudeksi noussut tilaisuus järjestettiin ensimmäisen kerran vuonna 1987.


title: ARIA Awards

text: Palkintokategoriat on jaettu kolmeen luokkaan: varsinaiset Aria Awards (20 kategoriaa), Fine Arts Awards (4) ja Artisan Awards (3). Lisäksi epäsäännöllisesti palkittavassa Achievement Awards -luokassa on kolme kategoriaa, kuten elämäntyöpalkinto. Lakkautettuja kategorioita on 16.


title: USS Wompatuck

text: USS Wompatuck (runkonumero YT-27 ja YO-64) oli Yhdysvaltain laivaston vuonna 1898 lunastama rautarunkoinen potkurilla varustettu hinaaja.


title: USS Wompatuck

text: Alus tilattiin Harlan and Hollingsworthilta Wilmingtonista Delawaresta ja se valmistui vuonna 1886 nimellä "Atlas". Laivasto osti 4. huhtikuuta 1898 aluksen Standard Oil Companyltä nimeten sen samalla "USS Wompatuckiksi". Alus varustettiin New Yorkin laivastontelakalla ja se otettiin palvelukseen 6. huhtikuuta 1898 päällikkönään luutnantti Charles W. Jungen.


title: USS Wompatuck

text: Alus liitettiin Pohjois-Atlantin laivueeseen, joten se lähti 16. huhtikuuta New Yorkista Norfolkin, Port Royalin ja Key Westin kautta Karibialle. Alus saapui Havannaan 30. huhtikuuta toimittaen varusteita ja postia Kuubaa piirittäville laivueen aluksille.


title: Crno i belo

text:
Crno i belo (suom. Musta ja valkoinen), on Kaliopin kappale, joka edusti Makedoniaa vuonna 2012 euroviisuissa. Kappale sai loppukilpailussa 71 pistettä ja jakoi sijan 12 Romanian kanssa.
Kappaleesta oltiin tehty myös englanninkielinen versio "Black and white", mutta euroviisuissa Kaliopi esitti makedoniankielisen version.


title: Katharina Andresen

text: Katharina Gamlemshaug Andresen (s. , Oslo, Norja) on norjalainen yliopisto-opiskelija ja miljardööriperijätär. Hän peri vuonna 2007 siskonsa Alexandra Andresenin tavoin isältään 42,2 prosentin omistusosuuden sukuyhtiö Ferdistä. Siskokset nostettiin loppuvuodesta 2015 perintönsä vuoksi julkisuuteen Norjassa ja vuonna 2016 kansainvälisesti maailman nuorimpina dollarimiljardööreinä. Maaliskuussa 2018 yhdysvaltalainen talousjulkaisu Forbes arvioi kummankin varallisuudeksi 1,4 miljardia dollaria.


title: Katharina Andresen

text:
Hänen liikemiesisänsä Johan H. Andresen (s. 1961) johtaa hallituksen puheenjohtajana perheyhtiö Ferdiä ja omistaa perinnön jälkeen yhä 15,2 prosenttia yhtiön osakepääomasta ja 70 prosenttia äänivallasta. Ferd-konserni on perheen osakesijoitusten hallintayhtiö, ja jatkaa suvun perinteitä teollisuuden suursomistajuudesta. Suvun teollisuusomistus sai alkunsa kauppias Johan Henrik Andresenin (1815–1874) vuonna 1849 ostamasta ja vuoteen 2008 saakka Norjassa toimineesta tupakkayhtiö Tiedemanns Tobaksfabrikista.
Katharina Andresen opiskeli Amsterdamin yliopiston kytkeytyvässä korkeakoulussa (Amsterdam University College) sosiaalitieteitä vuosina 2015–2016 ja jatkoi sitten Norjan BI-kauppakorkeakoulussa () 2017–2018 (BBA-tutkinto).


title: Katharina Andresen

text: Hän sai loppuvuodesta 2017 rattijuopumuksesta suuret sakot, lyhyen vankeusrangaistuksen ja puolentoista vuoden ajokiellon ajettuaan 0,6 promillen humalassa. Norjassa ja Ruotsissa rattijuopumusraja on 0,2 promillea, eli tuntuvasti Suomessa säädettyä 0,5 promillea alhaisempi.


title: Keravan helluntaiseurakunta

text: Keravan helluntaiseurakunta on Suomen Keski-Uudellamaalla Keravalla toimiva helluntaiseurakunta. Seurakuntaan kuului vuoden 2018 alussa 440 henkilöä. Perinteisen Jumalanpalvelus toiminnan lisäksi seurakunta järjestää Elämän Leipää -ruokajakelua ja lapsille suunnattuja muskareita.


title: Keravan helluntaiseurakunta

text: Keravan helluntaiseurakunnan toiminta alkoi vuonna 1935 Helsingin Saalem-seurakunnan rukouspiirinä. Varsinainen itsenäinen seurakunta perustettiin 5. lokakuuta 1952. Tämä oli ensimmäinen seurakunta Keravalla. Seurakunnan nimeksi tuli Keravan Saalem. Seurakunnan vanhimmistoon nimettiin: O. V Laitinen, Toivo Koskela, Tauno Poikolainen, Edvard Moilanen ja Teuvo Jokisalo.


title: Keravan helluntaiseurakunta

text: Seurakunnan perustajajäseniä olivat. Matilda Adamsson, Eila Auvinen, Hillevi ja Teuvo Jokisalo, Helmi Kytökoski, Elina Laitinen, Jorma Lehvonen, Taimi Pitkäniemi, Lyyli Sarenius ja Ella Veikkolainen. Vuoden kuluttua seurakunnan järjestäytymisestä jälkeen perustettiin Keravan Rukoushuoneyhdistys 20.11.1953. Ensimmäiseen yhdistyksen hallitukseen kuuluivat edellä mainitut vanhimmiston jäsenet.


title: Keravan helluntaiseurakunta

text: Lähetystyö alkoi konkreettisesti vuonna 1955.


title: Keravan helluntaiseurakunta

text: Ensimmäisen rukoushuoneen rakentaminen aloitettiin 3.7.1956. Tontti sijaitsi Seunalantie 31:ssä. Työ tehtiin pääasiassa talkoovoimin. Lopputarkastus pidettiin 18.12.1958. Sanomalehti Keski-Uusimaa kirjoitti 19.12.1956 ilmestyneessä numerossaan uudesta rukoushuoneesta mm. ”Keravan Saalem-seurakunnan rukoushuone valmistunut. Suuri saavutus 60 –henkiselle yhdyskunnalle."


title: Keravan helluntaiseurakunta

text: Yhdeksänkymmentä luvulle tultaessa rukoushuone oli käynyt auttamatta liian pieneksi yhä lisääntyvälle seurakunnalle. Uuden rukoushuoneen rakennustyöt aloitetettin Kuparisepänkatu 6 -osoitteeseen ja rukoushuoneen vihkiäiset pidettiin 17.04.1993.


title: Keravan helluntaiseurakunta

text: Seurakunta päätti vuoden 2001 vuosikokouksessa vaihtaa seurakunnan nimen Keravan Saalemista Keravan Helluntaiseurakunnaksi.


title: Hope Never Dies

text: Hope never dies on Marta Jandován ja Václav Noid Bártan kappale, joka 10.3.2015 valittiin edustamaan Tšekkiä vuoden 2015 Eurovision laulukilpailussa.


title: Hope Never Dies

text: Kappale sijoittui kolmanneksitoista toisessa semifinaalissa 33 pisteellä eikä edennyt finaaliin asti.


title: Sitku

text: Sitku on yhtye, jonka muodostavat laulaja-kitaristi Rosa-Maria ja räppäri Tiia Karoliina. Duo julkaisi keväällä 2017 Helsinkiin sekä lämmittelemällä Haloo Helsinki! -yhtyettä Hulluuden Highway -kiertueen keikoilla. Sitku esiintyi samana vuonna myös muun muassa Tubeconissa ja Helsinki Priden puistojuhlassa.


title: Sitku

text: Yhtyeeltä ilmestyi huhtikuussa 2018 "Täs on ollu vähän kaikenlaista" -esikoisalbumi. Live-kokoonpanoon kuuluvat Rosa-Marian ja Tiia Karoliinan lisäksi rumpali Jakke Saarinen, sekä tuottaja Erno Laitinen.


title: Avain kuuluu vain sinulle

text: Avain kuuluu vain sinulle ("Kljutš bez prava peredatši") on Dinara Asanovan ohjaama neuvostoliittolainen koulumaailmaan sijoittuva draamaelokuva, jonka on käsikirjoittanut Georgi Polonski.


title: Avain kuuluu vain sinulle

text: Armeijasta eläköitynyt upseeri Kirill Aleksejevitsh saa paikan koulun rehtorina, mutta joutuu vaikeuksiin sotilasyhteisöä kaoottisemmassa työympäristössä. Hän joutuu vastakkain erityisesti oppilaiden suosikin, kirjallisuutta opettavan viisaan ja ymmärtäväisen Marinan kanssa.


title: Tikan päätä ei särje

text: Tikan päätä ei särje ("Ne bolit golova u djatla") on Dinara Asanovan ohjaama neuvostoliittolainen nuorten draamaelokuva vuodelta 1975. Elokuva kertoo varhaisnuorten koulumaailmasta, jossa rumpuja soittava 14-vuotias poika ei oikein löydä paikkaansa. Kesälomallaan hän myös kokee ensirakkauden. Elokuva oli harvoja neuvostoelokuvia, jotka avoimesti kritisoivat koululaitosta.


title: Tikan päätä ei särje

text: Elokuva oli Asanovan esikoisohjaus ja aloitti Asanovan pitkän yhteistyön käsikirjoittaja Juri Klepikovin kanssa.


title: Abbaye de Tamié

text: Abbaye de Tamié on Ranskan Savoiessa sijaitsevassa Abbaye Notre-Dame de Tamién luostarissa valmistettava lehmänmaitojuusto.


title: Abbaye de Tamié

text: Sisterssiläiset munkit perustivat Abbaye Notre-Dame de Tamié-luostarin vuonna 1133. Luostaria ympäröivä alue on erinomaista laidunmaata ja luostarissa alettiinkin valmistaa juustoa heti sen perustamisen jälkeen. Alkuperäisen juuston on sanottu muistuttaneen enemmän gruyère-juustoa, mutta sen alkuperäinen resepti katosi Ranskan vallankumouksen aikana. Luostari lopetti toimintansa, mutta munkit palasivat vuonna 1861, jolloin alettiin valmistaa juustoa Port Salut-juuston reseptillä. Nykyinen Abbaye de Tamié on tulos joistakin muutokista Port Salutin reseptiin. Nykyisin luostarin noin 70:tä munkista noin puolet osallistuu juuston valmistukseen. Juuston valmistaminen on koneistettu.


title: Abbaye de Tamié

text: Juustoa valmistettaessa lehmän raakamaito lämmitetään 34 °C asteeseen, jolloin seokseen lisätään siirrosviljelmä ja juoksute. Valmis juustomassa leikellään pieniksi paloiksi ja asetetaan muotteihin. Muotteja käännellään ja puristetaan kolmen tai neljän tunnin ajan, jolloin ne kuivataan tunnin tai kolmen ajan. Juusto kypsyy luostarin kellareissa noin 14 °C lämpötilassa. Kypsymisen aikana juustoa pestään ja käännellään. Valmis juusto on kypsynyt noin 40 päivää. Juustoa myydään ohuina kiekkoina kahdessa eri koossa, "Grand Modèle" on painoltaan noin 1,6 kiloa ja "Petit Modèle" noin 0,6 kiloa.


title: Abbaye de Tamié

text: Valmiin juuston kuori on väriltään beesi tai sahraminkeltainen. Kuotressa on myös ohut kerros valkoista hometta. Pehmeässä sisällössä on joitakin reikiä. Juuston makua on kuvailtu pähkinäiseksi ja maitoiseksi. Juuston maku voimistuu sen ikääntyessä.


title: BMW 1-sarja (F52)

text: BMW F52 on BMW:n vuodesta 2017 lähtien Kiinan markkinoille valmistama keskiluokan neliovinen sedan. Hatchback-korisesta 1-sarjalaisesta (F20) poiketen se on etuvetoinen ja perustuu samalle pohjalevylle kuin esimerkiksi BMW 2-sarjan Active Tourer. Malli esiteltiin Kantonin autonäyttelyssä marraskuussa 2016.


title: BMW 1-sarja (F52)

text: Moottorivaihtoehdot ovat kolmisylinterinen 1,5-litrainen 118i (136 hv) sekä nelisylinteriset 2,0-litraiset 120i (192 hv) ja 125i (231 hv).


title: Jarmo Kölhi

text: Jarmo Juhani Kölhi (16. syyskuuta 1929 Nuijamaa – 7. toukokuuta 2002 Lappeenranta) oli suomalainen varatuomari ja kaupunkineuvos, joka toimi yli neljännesvuosisadan Lappeenrannan kaupunginjohtajana.


title: Jarmo Kölhi

text: Jarmo Kölhi syntyi opettajien Lauri Aleksanteri Kölhi ja Ilmi Annikki Verho perheeseen. Hänen ensimmäinen puolisonsa 1952–1984 oli toimittaja Pirjo Anneli Torja ja toinen vuodesta 1984 varatuomari Virpi Iiris Terävä. Kölhi tuli ylioppilaaksi 1951 ja valmistui lainopin kandidaatiksi Helsingin yliopistosta 1955, varatuomarin arvon hän sai 1961. Hän toimi asianajotoimiston apulaisena 1955–1956 ja Oulussa liikevaihtoverotoimiston tarkastajana ja vt. lainopillisena apulaisjohtajana 1957. Raahessa Kölhi oli verotoimiston johtaja 1957–1961 ja pormestari 1961–1965. Lappeenrannan kaupunginjohtajana hän toimi 1965–1992. Kölhillä oli runsaasti yhteiskunnallisia ja liike-elämän luottamustoimia. Kaupunkineuvoksen arvonimi hänelle myönnettiin 1994 ja samana vuonna hänestä tuli Lappeenrannan teknillisen korkeakoulun kunniatohtori. Kölhi vaikutti osaltaan merkittävästi korkeakoulun sijoittumiseen Lappeenrantaan. Hänen kaupunginjohtajan toimikaudellaan Lappeenrantaan liitettiin Lauritsala, Lappee ja Nuijamaa.


title: Volkswagen Saveiro

text: Volkswagen Saveiro on Volkswagenin vuodesta 1982 lähtien Etelä-Amerikan markkinoille valmistama lava-automalli, joka perustuu Volkswagen Goliin.


title: Volkswagen Saveiro

text: Ensimmäisen sukupolven Saveiro perustuu kahta vuotta aikaisemmin markkinoille tulleeseen ensimmäisen sukupolven Volkswagen Goliin.


title: Volkswagen Saveiro

text: Toisen sukupolven Saveiron perustana on vuonna 1994 markkinoille tullut toisen sukupolven Volkswagen Gol. Mallia myytiin Meksikossa nimellä Volkswagen Pointer Pick Up.


title: Volkswagen Saveiro

text: Kolmannen sukupolven Saveiro perustuu Volkswagen Golin ohella samalle A04-pohjalevylle kuin esimerkiksi Polo IV.


title: Volkswagen Saveiro

text:
Saveiro koki vuonna 2013 kasvojenkohotuksen, jossa uudistettiin muun muassa sen keulan ilmettä.
Toinen kasvojenkohotus tuli vuonna 2016, jolloin auto sai uusia Volkswagen-malleja vastaavan keulan ilmeen sekä täysin uudistetun sisustan.


title: María Trinidad Sánchez

text: María Trinidad Sánchez on provinssi Dominikaanisessa tasavallassa. Sen pääkaupunki on Nagua. Provinssin pinta-ala on 1211 km ja väkiluku noin 141 000.


title: María Trinidad Sánchez

text: Provinssi sijaitsee maan pohjoisrannikolla. Siellä on kansallispuisto ja Cabreran rantalomakohde.


title: Magdeburgin tunnustus

text: Magdeburgin tunnustus "(das Magdeburger Bekenntnis von 1550, Confessio Magdeburgensison)" on luterilainen tunnustuskirja, joka laadittiin 13. huhtikuuta 1550 Magdeburgin kaupungissa Saksin vaaliruhtinaskunnassa. Tunnustus muotoiltiin kroatialaissyntyisen luterilaisen teologin ja professorin Matthias Flacius Illyricuksen (1520–1575) sekä usean muun magdeburgilaisen uskonoppineen johdolla. Tunnustus nojaa luterilaisessa päätunnustuksessa Augsburgin tunnustuksessa ilmaistuihin uskonopillisiin lähtökohtiin ja Augsburgin tunnustuksen puolustuksessa perusteltuihin näkökulmiin. Magdeburgin tunnustuksessa esitetään luterilainen oikeutus tyrannimaisen ylemmän hallintovallan vastustamiseksi.


title: Magdeburgin tunnustus

text: Magdeburgin tunnustus käännettiin latinasta englanniksi ensimmäisen kerran vuonna 2012.


title: Magdeburgin tunnustus

text: Martti Lutherin kuoleman jälkeen vuonna 1546 uskonpuhdistus ajautui vakavaan kriisin. Trenton kirkolliskokouksen jälkeen vuonna 1545 uskonnollisen asenneilmapiirin kiristyminen johti aseelliseen konfliktiin katolisen ja protestanttisen maailman välillä. Pyhän saksalais-roomalaisen keisarikunnan hallitsijan Kaarle V:n (1500–1558) kuin myös roomalaiskatolisen paavin Paavali III:n (1468–1549) yhteisenä tavoitteena oli uskonpuhdistuksen vaikutusten pysäyttäminen ja mitätöiminen, tarvittaessa jopa voimakeinoin.


title: Magdeburgin tunnustus

text: Vastauskonpuhdistukselliset pyrkimykset huipentuivat vuonna 1548 laadittuun Augsburgin interimiin, joka mitätöi käytännössä kaikki uskonpuhdistuksessa toteutuneet uudistukset. Ainoat myönnytykset protestanteille olivat pappien oikeus avioliittoon sekä molempien ehtoollisaineiden jakaminen. Augsburgin interim nostatti luterilaisten teologien keskuudessa kovaa vastustusta. Lukuisat protestantit kuitenkin myöntyivät vallitsevaan tilanteeseen ja tyytyivät kompromissiratkaisuun vuoteen 1550 mennessä.


title: Magdeburgin tunnustus

text: Augsburgin interim johti katolisten käytäntöjen palauttamiseen. Pieni Magdeburgin kaupunki asettui kuitenkin tätä kehityssuuntaa vastaan. Kaupungin papisto ja esivalta kieltäytyivät hyväksymästä radikaaleja uskonpuhdistuksen vastaisia pakkotoimia. Toimintansa oikeuttamiseksi he laativat uskontunnustuksen, missä ensinnäkin puolustettiin luterilaisuutta sekä toisekseen esitettiin oikeutus aktiiviselle vastarinnalle tyrannimaista hallitsijaa vastaan.


title: Magdeburgin tunnustus

text: Magdeburgilaisten kapinan vuoksi Kaarle V aloitti kaupungin piirityksen lokakuussa 1551. Konfliktissa kuoli 468 magdeburgilaista ja arviolta noin 4 000 Kaarlen sotilasta. Magdeburgin piiritys päättyi virallisesti 4. marraskuuta 1551 keisarin joukkojen aloitettua vetäytymisen. Augsburgin interim ei kaikkine vastauskonpuhdistuksellisine tavoitteineen tullut Magdeburgin kaupungissa koskaan voimaan vaan kaupunki pysyi luterilaisena piirityksestä huolimatta.


title: Magdeburgin tunnustus

text: Magdeburgin tunnustuksen taustalla vaikuttaa näkemys Jumalan korkeimmasta hallintavallasta, joka toimii maallisen esivallan oikeutuksen perusteena. Hallitsijan vallan oikeutus tulee Jumalalta, ja rikkoessaan tätä järjestystä vastaan sekä pakottaessaan alamaisensa laittomuuden ja synnin tilaan kristitty on oikeutettu ja jopa velvollinen nousemaan vastarintaan. Magdeburgin tunnustuksessa esitetyn mukaan konfliktitilanteessa kristityn uskollisuus kuuluu ensisijaisesti maallisen hallitsijan sijasta Jumalalle.


title: Magdeburgin tunnustus

text: Tunnustus on ensimmäinen tunnettu historiallinen dokumentti eräänlaisesta vastarinnan oikeutuksesta, laillisuutensa ja oikeutuksensa menettänyttä hallintovaltaa vastaan.


title: Afuega’l Pitu

text: Afuega’l Pitu on Espanjan Asturian alueella valmistettava lehmänmaitojuusto.


title: Afuega’l Pitu

text: Afuega’l Pitua pidetään yhtenä Espanjan vanhimmista juustoista. Juustolla on ollut suojattu alkuperäisnimitys vuodesta 2004 lähtien.


title: Afuega’l Pitu

text: Juustoa valmistetaan lehmänmaidosta, joka saostetaan 22–32 °C lämpötilassa. Saostukseen käytetään vähäinen määrä juoksutetta, ja saostamiseen kuluu 15–20 tuntia. Juusto kypsyy 4–15 °C asteen lämpötilassa 75–85 prosentin ilmankosteudessa. Valmista juustoa myydän vaihtelevasti tuoreena tai keskikypsänä. Valmiita juustoja on eri tyyppejä, jotka eroavat toisistaan jonkin verran muodoltaan, kypsyydeltään ja raaka-aineiltaan. "De trapu" tai "de trapo" on muodoltaan päärynänmuotoinen ja painoltaan noin 500 grammaa. "Atroncau" tai "atroncado" muistuttaa muodoltaan alassuin käännettyä kukkaruukkua ja on painoltaan noin 250 grammaa. Joihinkin juustoihin lisätään paprikaa, jolloin jmuustoa kutsutaan "punaiseksi" ("roxu" tai "roju"). Ilman paprikaa tehtyä juustoa kutsutaan vastaavasti valkoiseksi ("blancu" tai "blanco"). Suojatun alkuperäisnimityksen mukaista juustoa valmistetaan vuosittain noin 137 000 kiloa. Valmiiseen juustokiloon kuluu hieman alle kahdeksan litraa maitoa.


title: Afuega’l Pitu

text: Nuoren juuston kuori on valkoinen ja pehmeä, ja kypsemmän juuston kuori on kostea ja väriltään ruskeankeltainen. Kuoressa saattaa olla valkoisia tai homeensinisiä kohtia. Juuston makua on kuvailtu maitoiseksi, happamaksi ja suolaiseksi. Maku voimistuu juuston kypsymisasteen mukaan.


title: Wismarin torvi

text: Wismarin torvi tai joskus myös Wismarin lur on Skandinavian pronssikauteen liitetty varhainen pronssinen luri eli pronssitorvi, joka on löytynyt Pohjois-Saksasta Mecklenburgista noin kuuden metrin syvyydestä suoturpeesta. Se on muita lureja vähemmän kaareva ja niitä lyhyempi. Sillä ei vielä tuolloin ollut suuaukon edessä koristekiekkoa, kuten on ollut myöhemmillä lureilla. Se ajoitetaan yleensä 1300–1100 eaa. eli Monteliuksen periodille III, mutta kalliopiiroksien ja muiden seikkojen vuoksi sille on ehdotettu ajoitukseksi myös periodi I tai periodin II alkupuoliskoa. Silloin sen ajoitus siirtyisi ajalle 1600–1400 eaa. Samantapaisia torvia on löytynyt Pohjois-Saksasta myös Parchimin läheltä Bochinista ja Teterowista.


title: Wismarin torvi

text: Wismarin torvesta löytyivät ainoastaan kolme pronssista osaa, jotka kuvaillaan seuraavassa. Muu osa torvesta oli ollut orgaanista ainetta, josta ei ole jäänyt maatumisen vuoksi mitään jäljelle. Ennallistettu torvi noudattaa pronssiosien muotoja ja siksi torvi muistuttaa alkuhärän valtavaa sarvea, jonka terävässä päässä on torven suukappale. Suukappale on pronssia, ja se on noin 17,5 senttimetriä pitkä, ja suukappaleen suuhun tulevan osan ulkohalkaisija on noin 3 senttimetriä ja ilma-aukon halkaisija lähes 2 senttimetriä leveä. Torven keskellä olevan renkaan halkaisija on yli 6 senttimetriä, ja rengas on 2 senttimetriä leveä. Renkaassa on lenkki kantohinaa varten.


title: Wismarin torvi

text:
Torven suuaukossa on pronssinen koriste- ja vahvikerengas, joka on 15 senttimetriä pitkä. Koska torven muoto on sarvimainen, on vahvikerenkaan halkaisija suuaukostaan 12,5 senttimetriä ja toisesta päästään 10 senttimetriä. Suuaukon rengas on koristeltu niin, että se jakautuu ensin seitsemään rengasmaiseen segmenttiin. Niihin on piirretty toistuvia koristekuvioita, jotka esitellään suuaukosta alkaen:
Useiden segmenttien alueilla on niittejä.


title: Santeri Virtanen

text: Santeri Virtanen (s. 11. toukokuuta 1999 Kirkkonummi) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan keskushyökkääjä.


title: Santeri Virtanen

text: "Kiekkoareena" -verkkolehden toimittajan Miika Arposen mukaan Virtanen on isokokoinen hyökkääjä, joka osaa käyttää kokoaan hyväksi. Arposen mukaan hänen vahvuuksiaan on myös pelinlukutaito ja sijouttuminen. Virtasen heikkouksiksi on mainittu ensimmäiset potkut, vaikka hänen luistelu ei ole varsinaisesti hidasta. "Last Word on Sports" -verkkosivun Ben Kerr on luonnehtinut Virtasta myös voimahyökkääjäksi ja verrannut häntä pelityyliltään Jori Lehterään.


title: Santeri Virtanen

text: Virtanen on Salo HT:n kasvatti. Hän siirtyi juniorina sittemmin TuToon. Virtanen toimi kaudella 2013–2014 seuran C-nuorten varakapteenina. Hän voitti tehoilla 13+15=28 koko C-nuorten SM-karsintojen pistepörssin. C-nuorten SM-karsinnoissa Virtanen oli tehoilla 20+31 TuTon paras pistemies ja syöttäjä ja hän jakoi joukkueen sisäisen maalipörssin voiton Valtteri Virtasen kanssa. Kaudeksi 2014–2015 Virtanen siirtyi Turun Palloseuraan, jossa hän pelasi pääasiassa seuran B-nuorissa. Virtanen sai tililleen otteluita myös A-nuorissa ja hän vahvisti myös TPS:n C-nuoria, joiden paras maalintekijä Virtanen oli pudotuspeleissä Lauri Pajuniemen kanssa kolmella osumallaan. Kauden 2015–2016 hän pelasi myös suurimmaksi osaksi seuran B-nuorissa.


title: Santeri Virtanen

text: Ak Bars Kazan varasi Virtasen ensimmäisellä kierroksella 17. pelaajana . Samana kesänä hänet varasi myös Dubuque Fighting Saints 102. pelaajana USHL:n varaustilaisuudessa 2016. Virtanen loukkasi olkapäänsä Ivan Hlinkan muistoturnauksessa elokuussa 2016 ja hän oli sivussa seuraavan vuoden alkupuolelle asti. Vaikka Virtanen ei pelannut alkukaudella 2016–2017 missään, hän sai kuitenkin kutsun USHL Top Prospects Gamesiin joulukuussa 2016. Virtanen ei kuitenkaan ehtinyt kuntoutua tammikuussa 2017 pelattuun tähdistöotteluun. Hän siirtyi kuntouduttuaan TPS:n A-nuorten vahvuuteen ja ehti ehti pelata joukkueessa viisi runkosarja- ja kolme playoff-ottelua. Virtanen vahvisti myös seuran B-nuoria kolmessa playoff-ottelussa.


title: Santeri Virtanen

text: Winnipeg Jets varasi Virtasen neljännellä kierroksella 105. pelaajana . Hän siirtyi kaudeksi 2016–2017 Virtasen vuotta aiemmin varanneen Dubuque Fighting Saintsin USHL-joukkueeseen. Kaudeksi 2018–2019 hän palasi Suomeen ja siirtyi vuoden mittaisella SM-liigasopimuksella Saimaan Palloon. Virtanen teki liigadebyyttinsä runkosarjan avauskierroksella 14. syyskuuta 2018 vieraissa KooKoota vastaan. Hänet merkittiin SaiPan nelossentteriksi laidoilleen Elmeri Kaksonen ja Roy Radke. Virtanen sai ottelussa jääaikaa 13.45 minuuttia ja hän keräsi teholukeman +1. Liigauransa avausmaalin Virtanen teki 20. lokakuuta 2018 vieraissa Oulun Kärppiä vastaan. Tammikuussa 2019 Virtanen teki kaksivuotisen jatkosopimuksen SaiPan kanssa.


title: Santeri Virtanen

text: Virtanen pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Virtanen pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Virtanen ratkaisi Suomelle välieräpaikan tehtyään puolivälieräottelussa Tšekkiä vastaan joukkueen 6-5-voittomaalin jatkoajalla ajassa 69.02.


title: Santeri Virtanen

text: Virtanen pelasi myös Ivan Hlinkan muistoturnauksessa vuonna 2016. Hän on toiminut myös alle 16-vuotiaiden maajoukkueen kapteenina. Yhteensä Virtanen on pelannut kahdeksan nuorten ja 28 poikien maaottelua.


title: Pryderi

text: Pryderi on walesilaisissa taruissa Pwyllin ja Rhiannonin poika. Eräs Rhiannonin hylkäämistä kosijoista, nimeltään Gwawl, ryösti Pryderin kätkyeestään. Pryderin kasvatti päällikkö Teyrnon Twyrf Liant, joka löysi kolme päivää vanhan Pryderin tallistaan. Kun Teyrnon löysi lapsen, tämä oli ikäisekseen suuri ja poikkeuksellisen kehittynyt. Kun poika täytti neljä vuotta, huomasivat hänen kasvattivanhempansa tämän muistuttavan Dyfedin valtiasta Pwylliä, ja tajusivat, että löytölapsi oli Pwyllin kadonnut poika. He palauttivat tämän vanhemmilleen ja saivat avokätisen palkkion huolenpidostaan. Poikaa kutsuttiin pienenä nimellä "Gwri" (Kultakutri), mutta kun hänet palautettiin vanhemmilleen, nämä antoivat hänelle nimen "Pryderi" ("Huoli"). Myöhemmin Pryderi seurasi isäänsä Dyfedin ja Annwnin hallitsijana.


title: Pryderi

text: Pryderi esiintyy kaikissa Mabinogion-tarukokoelman Mabinogin neljä haaraa -tarinoissa.


title: It’s All About You

text: It’s All About You (suom. Kaikki johtuu sinusta) on Juliana Pashan kappale. Se edusti Albaniaa vuoden 2010 euroviisuissa, jossa se sijoittui sijalle 16 saaden finaalissa 62 pistettä.


title: It’s All About You

text: Kappaleen lavashow’ssa nähtiin Julianan lisäksi myös kolme taustalaulajaa ja viulisti.


title: Linus Nyman

text: Linus Nyman (s. 11. heinäkuuta 1999 Helsinki) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä, mutta Nyman osaa pelata myös keskellä. "Futureconsiderations.ca" -sivuston mukaan Nyman on lahjakas kahden suunnan sentteri sekä myös nopea laitahyökkääjä, joka on käyttökelpoinen kaikissa eri tilanteissa ja on nopea jaloistaan. "Hockeyprospect.com" -sivuston mukaan pieni koko rajoittaa kuitenkin hieman hänen peliään.


title: Linus Nyman

text: Nyman on Jokereiden kasvatti. Hän oli kaudella 2013–2014 joukkueen C-nuorten toiseksi paras pistemies runkosarjassa tehoilla 13+37=50 Sami Moilasen jälkeen ja pudotuspeleissä tehokkain pisteillä 5+9=14. Nyman valittiin kauden päätteeksi C-nuorten toiseen tähdistökentälliseen. Seuraavan kauden hän pelasi pääasiassa B-nuorissa. Kaudella 2015–2016 Nyman pelasi kokonaan A-nuorissa. Hänet valittiin lokakuussa 2015 kuukauden tulokkaaksi. Nyman oli runkosarjassa joukkueen viidenneksi tehokkain pelaaja pisteillä 13+23=36 ja pudotuspeleissä joukkueen paras pistemies Aleksi Ainalin ja Ville Leskinen ja maalintekijä kahdella maalillaan.


title: Linus Nyman

text: OHL-joukkue Kingston Frontenacs varasi Nymanin 53. pelaajana . Hän siirtyi samana vuonna samaan joukkueeseen toisen suomalaisen puolustaja Eemeli Räsäsen kanssa. Hän teki tulokaskaudellaan 68 ottelussa tehot 26+24=50, joilla hän oli joukkueen kolmanneksi paras pistemies. Hän voitti OHL:n tulokkaiden maalipörssin ja valittiin OHL:n tulokkaiden ensimmäiseen tähdistökentälliseen. Pudotuspeleissä Nyman teki 11 ottelussa tehot 7+4=11 ja oli joukkueen paras maalintekijä ja toiseksi tehokkain pelaaja Jason Robertsonin jälkeen.


title: Linus Nyman

text: Nymanin odotetettiin varattavan myöhemmillä kierroksilla, mutta hän jäi kuitenkin hieman yllättäen kokonaan ilman varausta. Kaudella 2017–2018 Nyman oli tehoilla 39+46=85 Frontenacsin toiseksi paras pistemies Jason Robertsonin jälkeen. Hän sijoittui OHL:n pistepörssissä kymmenenneksi Sault Ste. Marie Greyhoundsin Boris Katchoukin kanssa. Nymanilla oli myös joukkueen paras tehotilasto puolustaja Jakob Brahaneyn kanssa lukemalla +25.


title: Linus Nyman

text: Kaudeksi 2018–2019 Nyman palasi Suomeen ja siirtyi kaksivuotisella SM-liigasopimuksella Rauman Lukkoon. Hän teki liigadebyyttinsä runkosarjan avauskierroksella 14. syyskuuta 2018 paikallisvastustaja Porin Ässiä vastaan. Nyman merkittiin Lukon kolmosketjun vasempaan laitaan Heikki Liedeksen ja Toni Koiviston viereen. Hän sai ottelussa jääaikaa 13 minuuttia. Liigauransa avausmaalin Nyman teki viidennessä ottelussaan 26. syyskuuta 2018 vieraissa Tapparaa vastaan.


title: Linus Nyman

text: Nyman pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Nyman pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Hänet valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Linus Nyman

text: Nyman pelasi myös Ivan Hlinkan muistoturnauksessa vuonna 2016. Hän oli Suomen paras pistemies tehoilla 3+4=7 ja jakoi koko turnauksen pistepörssin kolmannen sijan Tšekin Filip Zadinan ja Venäjän Klim Kostinin kanssa. Nyman pelasi myös World U-17 Hockey Challengessa marraskuussa 2015. Yhteensä hän on pelannut yhden nuorten ja 23 poikien maaottelua.


title: Suvi Valli

text: Suvi Valli (s. 1977 Viitasaari) on suomalainen runoilija. Lapsuutensa Anjalankoskella viettänyt Valli on opiskellut Jyväskylän yliopistossa, josta hän valmistui kirjallisuuden maisteriksi vuonna 2003. Vallin esikoiskokoelma "Ohijuoksija" ilmestyi 2011.


title: Suvi Valli

text: Hänen 2017 julkaistu kokoelmansa "Spiraali" on vuoden 2018 "Tanssiva karhu" -runokilpailun palkintoehdokkaana.


title: Brown Eyed Girls

text: Brown Eyed Girls (, usein lyhennettynä B.E.G., BG tai ) on eteläkorealainen tyttöbändi, joka aloitti vuonna 2006.


title: Brown Eyed Girls

text: Yhtyeen jäsenet:


title: Susinukke Kosola

text: Susinukke Kosola (oik. Daniil Kozlov, s. 1991 Leningrad) on suomalainen runoilija, kirjankustantaja ja sanataideohjaaja. Hän on syntynyt Neuvostoliitossa, mutta muutti tutkijoina työskentelevien vanhempiensa mukana Turkuun jo lapsena. Vuonna 2012 Kosola perusti Turussa toimivan Kolera-kustantamon, joka on hänen omien teostensa lisäksi julkaissut muun muassa Aura Nurmen tuotantoa.


title: Susinukke Kosola

text: Kosola julkaisi esikoiskokoelmansa ".tik." vuonna 2014 ja sai siitä Teos-kustantamon myöntämän Silja Hiidenheimon muistostipendin. Vuonna 2016 ilmestynyt "Avaruuskissojen leikkikalu" oli ehdolla "Tanssiva karhu"- ja "Toisinkoinen"-runokilpailujen sekä "Einari Vuorelan runopalkinnon" saajaksi.


title: Susinukke Kosola

text: Vuonna 2018 Kosola sai omakustanteena julkaistulla runokokoelmalla "Varisto" Kalevi Jäntin palkinnon. Teos oli myös "Tanssiva karhu" -kilpailun palkintoehdokkaana. Hän kirjoitti yli satasivuisen teoksen kokonaan käsin ja sen teksti painettiin sellaisenaan ilman korjauksia. Kokoelmasta otettiin 1 500 kappaleen painos, josta 200 meni julkisiin laitoksiin ja kirjastoihin. Loput 1 300 kirjaa Kosola jakaa ilmaiseksi vastaanottajalta saamaansa henkilökohtaista tunnustusta vastaan. Saamiaan tunnustuksia hän aikoo myöhemmin käyttää taideprojektissaan.


title: Teresa Wakim

text: Teresa Wakim on yhdysvaltalainen sopraano. Hän syntyi Mysticissä, Connecticutissa. Hän opiskeli Oberlinin musiikkikonservatoriossa ja Bostonin yliopiston taidekoulussa. Hän voitti ensipalkinnon kansainvälisessä varhaisen musiikin solistikilpailussa Itävallan Brunnenthalissa. Wakimin ohjelmistoon on kuulunut muiden muassa Johann Sebastian Bachin, Antonio Vivaldin ja Johannes Brahmsin tuotantoa. Hän on tehnyt levytyksiä muun muassa Handel and Haydn Societyn kanssa. Hänen levytystensä joukossa on tulkintoja oopperoista Claudio Monteverdistä Wolfgang Amadeus Mozartiin.


title: Teresa Wakim

text: Wakim asuu Bostonissa, Massachusettsissa.


title: Pitch Black Progress

text: Pitch Black Progress on Scar Symmetryn toinen studioalbumi, joka julkaistiin 21. huhtikuuta 2006.


title: Speedo

text: Speedo on australialainen uimapukujen ja uima-asusteiden valmistaja. Speedon perusti skotlantilainen Alexander MacRae Sydneyssä, Australiassa vuonna 1914. Nykyään yritys on brittiläisen Pentland Groupin tytäryritys.


title: Adelina Oprean

text: Adelina Oprean (s. 1955 Deva) on romanialainen viulisti. Hän aloitti viulunsoiton 7-vuotiaana ja sai varhain tukea isältään, joka oli harrastelijaviulisti. Vuonna 1972 Oprean pääsi musiikkikouluun Bukarestissa. Sittemmin hän pääsi opiskelemaan Porumbescun konservatorioon Stefan Gheorghiun johdolla. Vuonna 1979 hän suoritti opintoja Gstaadissa Alberto Lysyn, Robert Mastersin ja Jehudi Menuhinin johdolla. Hän viimeisteli opintonsa Salzburgin Mozarteumissa Sándor Véghin johdolla.


title: Adelina Oprean

text: Oprean teki Wigmore Hall -debyyttinsä veljensä Justin Opreanin kanssa vuonna 1983. Hän on tehnyt yhteistyötä muun muassa London Mozart Playersin kanssa ja levyttänyt Euroopan unionin kamariorkesterin kanssa Hyperion Recordsille muun muassa Federigo Fiorillon, Giovanni Battista Viottin ja Joseph Haydnin konserttoja.


title: Jörg Faerber

text: Jörg Faerber (s. 18. kesäkuuta 1929 Stuttgart) on saksalainen kapellimestari. Hän opiskeli Stuttgartissa ja aloitti uransa siellä johtamalla teatteriorkestereita. Vuonna 1960 hän perusti Württembergisches Kammerorchester Heilbronn -kokoonpanon, jossa hän toimi yli neljän vuosikymmenen ajan. Faerber on ollut tuottelias levyttäjä.


title: Mark Vuorinen

text: Mark Vuorinen on kanadalainen kuoronjohtaja. Hän syntyi Thunder Bayssa suomalaisen luterilaisen papin ja saskatchewanilaisen äidin poikana. Hän opiskeli muun muassa Toronton yliopistossa (2007–14), josta hän sai musiikin tohtorin arvonsa. Hän toimi johtavan varhaista musiikkia esittävän kokoonpanon, Toronton kamarikuoron musiikillisena johtajana heinäkuusta 2008 kesäkuuhun 2013.


title: Mark Vuorinen

text: Vuorinen on johtanut monien säveltäjien teosten kantaesityksiä ja Kanadan-ensiesityksiä. Näiden joukossa on ollut John Burgen, Timothy Corlisin, Robinson McClellanin, Tawnie Olsonin, Jonathon Doven ja James Whitbournin teoksia. Vuorinen on naimisissa Natasha Campbellin kanssa ja asuu Kitchenerissä, Ontariossa.


title: John Burge

text: John David Bryson Burge (s. 2. tammikuuta 1961 Dryden, Ontario) on kanadalainen säveltäjä. Hän opiskeli muun muassa Brittiläisen Kolumbian yliopistossa, josta sai musiikin tohtorin ("Doctor oF Musical Arts") arvonsa vuonna 1989. Hänen oma soittimensa on piano. Hänen sävellysopettajiensa joukossa olivat Derek Holman, Walter Buczynski, John Beckwith, John Hawkins ja Stephen Chatman. Hän on itse opettanut yliopistotasolla sävellystä ja analyysiä.


title: John Burge

text: Burgen kuoroteokset ovat laajalti esitettyjä, mutta hänen tuotantoonsa kuuluu myös soittimellista musiikkia. Hänen sävelkieltään on verrattu Benjamin Britteniin ja Peter Maxwell Daviesiin.


title: Julien S. Bourrelle

text: Julien S. Bourrelle (s. 13. heinäkuuta 1982 Montreal, Kanada) on kanadalainen kirjailija ja rakettitutkija, joka asuu Norjassa.


title: Julien S. Bourrelle

text: Bourrelle on kirjoittanut vuonna 2014 kirjan "The Social Guidebook to Norway: An Illustrated Introduction".


title: Julien S. Bourrelle

text: Bourrelle valmistunut insinööriksi kanadalaisesta McGillin yliopistosta. Lisäksi hänellä on kaksi Master of Science -tutkintoa, astrodynamiikasta Münchenin teknillisestä yliopistosta ja Universidad Politécnica de Madridista.


title: Julien S. Bourrelle

text: Bourrelle muutti Norjaan 2009 tekemään väitöskirjaa Norjan teknis-luonnontieteellisessä yliopistossa (NTNU).


title: Julien S. Bourrelle

text: Bourrelle on saanut Norjan kruununprinssi Haakonin Top 10 -palkinnon.


title: Magdalena Baczewska

text: Magdalena Baczewska on puolalainen pianisti ja cembalisti. Hän aloitti pianonsoiton opiskelun viisivuotiaana ja sai kandidaatin (2001) sekä maisterin (2003) arvot Mannes College of Musicista (New York), jossa hän opiskeli Jerome Rosen johdolla. Toukokuussa 2008 hän sai musiikin tohtorin arvon "summa cum laude" -arvosanoin Manhattan School of Musicista Constance Keenen opettamana.


title: Magdalena Baczewska

text: Baczewska on esiintynyt solistina lukuisten orkesterien kanssa. Hän on tilannut uusia teoksia pianolle ja myös pitänyt monia kantaesityksiä. Hän on kuitenkin pääasiallisesti keskittynyt renessanssi- ja barokkiaikojen kosketinsoitinohjelmistoon, jota hän esittää sekä pianolla että cembalolla.


title: Magdalena Baczewska

text: Baczewska on opettanut Montclairin osavaltionyliopistossa ja myös toiminut musiikkikriitikkona "The New York Concert Review'ssä".


title: Estofilia

text: Estofilia on Suomen Tallinnan-suurlähetystön julkaisema tietopankki, joka sisältää tietoja sadasta Virossa vaikuttaneesta suomalaisesta. Hankkeen on tuottanut lehdistöneuvos Hannele Valkeeniemi Suomen suurlähetystöstä. Sivusto on viron- ja suomenkielinen.


title: Frank Augustyn

text: Frank Augustyn (s. 27. tammikuuta 1953 Hamilton, Ontario) on kanadalainen balettitanssija. Hänen tanssiparinaan on usein ollut Karen Kain.


title: Frank Augustyn

text: Augustyn liittyi Kanadan kansallisbalettiin vuonna 1970. Hänestä tuli solisti vuonna 1971 ja ensitanssija 1972. Hän voitti "paras pas de deux" -palkinnon Moskovan kansainvälisessä balettikilpailussa Karen Kainin kanssa vuonna 1973. Vuonna 1980 Augustyn liittyi Berliinin oopperan balettiin, josta hän kuitenkin palasi Kanadan kansallisbalettiin 1981. Tuolloin hänestä myös tuli Bostonin baletin pysyvä vieraileva taiteilija. Vuonna 1989 Augustyn erosi kansallisbaletista ryhtyäkseen Kanadan teatteribaletin (sittemmin Ottawan baletti) taiteelliseksi johtajaksi.


title: Serge Bennathan

text: Serge Bennathan (s. 14. elokuuta 1957 L'Aigle) on ranskalaissyntyinen, kanadalaistunut koreografi. Hän oli alun perin kotoisin Normandiasta, mutta muutti vuonna 1971 Pariisiin opiskelemaan tanssimista. Kanadaan hän muutti 1985. Siellä hän toimi DANCEMAKERSin taiteellisena johtajana vuosina 1990–2006. Hänen menestykkäimpiin teoksiinsa DANCEMAKERSin kanssa kuuluu "Quand les grand-mères s'envolent" (1992).


title: Serge Bennathan

text: DANCEMAKERS-uransa jälkeen Bennathan perusti Vancouverissa toimivan poikkitaiteellisen ryhmittymän, joka on nimeltään "Les Productions Figlio". Hän on työskennellyt myös muun muassa Kanadan kansallisbaletin kanssa.


title: Martti Asunmaa

text: Martti Asunmaa tarkoittaa ainakin seuraavia henkilöitä:


title: Martti Asunmaa (päätoimittaja)

text: Martti Asunmaa (s. 6. marraskuuta 1934 Alavus) on suomalainen historianopettaja ja päätoimittaja.


title: Martti Asunmaa (päätoimittaja)

text: Asunmaa on toiminut ensin Muhoksen lukion, sitten Oulun Normaalilyseon historianopettajana ja opettajankouluttajana. Hän on ollut 1973–1984 Kaltio-lehden päätoimittaja.


title: Martti Asunmaa (päätoimittaja)

text: Martti Asunmaan puoliso on yliopistonlehtori ja poliitikko Tytti Isohookana-Asunmaa.


title: Martti Asunmaa (henkilöstöjohtaja)

text: Martti Asunmaa (s. 1942) on ollut Helsingin kaupungin henkilöstöjohtaja ja vuodesta 1993 Viron-suhteiden johtaja. Hän Suomen ja Viron pääkaupunkien yhteistyön uranuurtaja ja kannatti tunnelin rakentamista Helsingin ja Tallinnan välille. Hän oli perustamassa 1992 Helsinki–Tallinna-Seuraa.


title: Småholm

text: Småholm on saari Espoon itäsaaristossa. Se sijaisee Tvijälpin ulkoilusaaren koillispuolella ja kuuluu Westendin kaupunginosaan. Småholmin ja Westendin manneralueen välinen etäisyys on noin kaksisataa metriä.


title: Småholm

text: Småholmin pinta-ala on 2,7 hehtaaria. Vaikka saari sijaitsee aivan mantereen kupeessa, se luetaan kasvillisuutensa puolesta välisaaristoon. Småholmin metsä on etupäässä lehtomaista ja tuoretta kangasmetsää. Keskellä saarta on painanne, joka kasvaa lehtomaista luhtaa. Småholm lienee ollut laidunta tai niittyä jo varhain; agraarisista kulttuurivaikutteista kertovat siellä täällä kohoavat ikääntyneet, järeät koivut. Småholmin rannat ovat pääosin kalliota ja karkeaa hiekkaa. Eteläosassa on myös matalaa merenrantaniittyä.


title: Småholm

text: Småholmin lähin naapurisaari on Tvijälp. Hieman kauempana kaakon suunnassa sijaitsevat muun muassa Westendin Korkeasaari, Niittysaaret, Vehkasaari ja Käärmesaari. Hanasaaren kulttuurikeskus sijaitsee noin puolitoista kilometriä Småholmista itäkoilliseen.


title: Dominique Debart

text: Dominique Debart on ranskalainen kapellimestari ja kuoronjohtaja. Hän opiskeli orkesterinjohtoa Pariisin konservatoriossa Manuel Rosenthalin ja Jean Martinonin johdolla. Hän on toiminut muun muassa Lyonin oopperan kuoron (1977–83) johdossa ja vieraillut Lyonin kansallisorkesterin kapellimestarina. Debartin ohjelmistoon on kuulunut muiden muassa Gabriel Faurén, Arnold Schönbergin, Benjamin Brittenin ja Gustav Mahlerin teoksia.


title: Dominique Debart

text: Solisteja, joiden kanssa Debart on tehnyt yhteistyötä, ovat olleet muiden muassa Emile Naoumoff, Patrice Fontanarosa, Maurice Bourgue, Patrick Welsh, Christophe Coin, Pierre Charial, Michel Portal, Richard Galliano, Didier Lockwood ja Juan José Mosalini.


title: Michael Savonius

text: Michael (Mikael) Savonius (1590-luku – 1600-luku) oli suomalainen Tarton yliopiston ensimmäinen logiikan ja etiikan professori.


title: Michael Savonius

text: Savonius oli Mikkelin kirkkoherran poika ja opiskellut Wittenbergin yliopistossa. Hän meni alun perin Tarttoon 1630 perustettuun Tarton kymnaasiin lehtoriksi ja sitten sen yhteyteen avatun valmistavan triviaalikoulun rehtoriksi. Suomessa Savonius oli toiminut kymmenen vuotta Helsingin triviaalikoulun rehtorina.


title: Michael Savonius

text: Savonius erosi professorin virasta vuonna 1650. Eläke vahvistettiin 1650 kuninkaallisella kirjeellä, eikä Savoniuksen myöhemmistä vaiheista ole tietoa.


title: Christophe Coin

text: Christophe Coin (s. 26. tammikuuta 1958 Caen) on ranskalainen kapellimestari ja sellisti. Hän voitti Pariisin konservatoriossa ensipalkinnon sellonsoitossa vuonna 1974. Tuolloin hän opiskeli André Navarran johdolla. Hän on myös opiskellut Nikolaus Harnoncourtin johdolla ja saanut Jordi Savallilta viola da gamba -opetusta. Hän on muusikkona tehnyt yhteistyötä Harnoncourtin, Savallin ja Christopher Hogwoodin kanssa.


title: Christophe Coin

text: Vuonna 1984 Coin perusti johtamansa Mosaïques-kokoonpanon ja on ansioitunut erityisesti samannimisen kvartetin toiminnan myötä. Erityisesti kokoonpano on keskittynyt wieniläisklassikkojen ja Franz Schubertin musiikin esittämiseen. Coin opettaa Pariisin konservatoriossa barokkiselloa ja viola da gambaa.


title: Oskar Pöysti

text: Oskar Pöysti (s. 12. lokakuuta 1982) on suomalainen näyttelijä. Hän kuuluu Viirus-teatterin ensembleen.


title: Oskar Pöysti

text: Pöysti valmistui näyttelijäksi Teatterikorkeakoulusta 2010. Hän on tehnyt uraansa pääosin Viirus-teatterissa, lisäksi hän on näytellyt muun muassa Svenska Teaternissa.


title: Oskar Pöysti

text: Pöystin näyttämötehtäviä ovat olleet muun muassa Robertin rooli Marius von Mayenburgin komediassa "Perplex" ja Simonin rooli Stig Larssonin komediassa "Toimitusjohtaja". Giuseppe Verdin oopperassa "Rigoletto" Pöysti teki kaksi sivuroolia, Marullon ja palkkamurhaajan. Pöystin ääniala on baritoni.


title: Oskar Pöysti

text: Pöystin elokuvarooleista mainittakoon Cedric 1900-luvun alkupuolen Helsinkiä kuvaavassa epookkidraamassa "Missä kuljimme kerran". Aku Louhimiehen elokuvassa "Tuntematon sotilas" Pöysti teki vääpeli Sinkkosen roolin. Yle TV2:n komediasarjassa "Maailma on valmis" Pöysti näytteli Stondis Vapaamäen roolin.


title: Comme ci, comme ça

text: Comme ci, comme ça (”Niin ja näin”) on Evrydíkin kappale, joka edusti Kyprosta vuoden 2007 euroviisuissa. Kappale esiintyi kolmantena semifinaalissa, jossa se sai vain 65 pistettä eikä päässyt finaaliin, vaan jäi sijalle 15.


title: Rørlykken lurit

text: Rørlykken lurit (lue venyttämällä: "lūr") ovat Skandinavian pronssikaudella käytössä olleet lurit, jotka olivat pronssisia puhallinsoittimia. Ne löytyivät vuonna 1886 Rørlykken mossesta Svendborgin läheltä Tanskasta. Lurit olivat tutkijoiden mukaan uskonnollissävytteisten rituaalisten tilaisuuksien seremoniasoittimia. Nämä lurit ajoitetaan Monteliuksen periodille IV eli 1100–900 eaa.


title: Rørlykken lurit

text: Lurit löysi maanviljelijä Ole Rasmussen vuonna 1886, kun hän oli suolla kaivamassa turvetta. Lurit olivat monessa osassa ja osin rikkinäisiäkin. Soittimien osat toimitti museolle tuomari Valdemar Jensen ja ne lunastettiin 150 kruunun palkkiota vastaan. Myöhemmin toimitettiin samalta turvetyömaalta lisää osia lureihin. Lurit säilytetään Tanskan kansallismuseossa ja ne on luetteloitu tunnuksilla B3671 ja B3672.


title: Rørlykken lurit

text: Samasta suosta löytyi myöhemmin keraaminen ruukku, ihmisen luurangon luita ja pääkallo. Kuten luritkin, niin näitä löytöjä pidetään votiivilahjoina jumalille. Nämä säilytetään Langelandsin Museossa.


title: Rørlykken lurit

text: Molemmat lurit olivat oikeakätisiä eli ne kiertyivät samankätisesti. Yleensä löydetyt lur-parit ovat erikätiset ja muodoltaan toistensa peilikuvat. Tämä on tästä säännöstä ainoa tunnettu poikkeus. Lurin suuaukon ympärillä oli tavanomaista pienemmät koristekiekot, joten se ajoittuu lurien varhaiseen kehitysvaiheeseen. Kummastakin lurista puuttuu suukappale, johon soitettaessa puhallettiin.


title: Lommelevin lurit

text: Lommelevin lurit (lue venyttämällä: "lur") ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Lommelevista, Nørre-Alslevin kylässä Falsterissa, Tanskasta vuonna 1846. Lurit olivat tutkijoiden mukaan uskonnollissävytteisten rituaalisten tilaisuuksien seremoniasoittimia. Nämä lurit ajoitetaan Monteliuksen periodille IV eli 1100–900 eaa.


title: Lommelevin lurit

text: Lurit löytyivät, kun maanviljelijä Peter Madsen oli kaivamassa pienellä suolla turvetta. Työmaalta löytyi kaksi pronssimiekkaa ja lurinkappaleita. Lureja osoittautui olevan kaksi. Esineet löytyivät turpeen ja pohjahiekan rajakohdassa muutaman metrin päässä toisistaan. Samassa yhteydessä löytyi piikivestä valmistettu taltta, jossa oli löydettäessä puukahva. Puuosa kuitenkin mureni käsiin sitä kosketeltaessa. Löydöt toimitti Tanskan kansallismuseon edeltäjälle ("Museet for nordiske Oldsager") oikeusneuvos H. Stampe lokakuussa 1846.


title: Lommelevin lurit

text: Myöhemmin saman alkutalven aikana kävi Stampe maatilalla uudelleen, ja kirjoitti museolle suon olevan täynä ihmistenluita ja joitakin esineitä. Hän pyysi lupaa suorittaa tutkimuksia seuraavana kesänä valvoen niitä itse. Samalla hän lähetti lisää lurin kappaleita museolle. Saman talven aikana Madsen löysi samasta suosta 12 kyynärän päästä pronssikilven, joka ajoitettiin myöhäiselle pronssikaudelle. Stampe toimitti kilven museolle ja palkkion vuorostaan Madsenille. Lurit säilytetään Tanskan kansallismuseossa ja ne on luetteloitu tunnuksella B9434.


title: Lommelevin lurit

text: Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina uhrattavia esineitä upottamalla ne lampiin tai meren lahtiin. Tähän suohon oli ilmeisesti uhrattu myös lukuisia ihmisiä.


title: Lommelevin lurit

text: Lurit olivat löydettäessä palasina ja niistä voitiin muodostaa kahden lurin osat. Lurit olivat erikätiset eli ne oli valmistettu vasen- ja oikeakätisesti kiertävistä putkista. Vain toisen lurin suuaukon koristekiekko oli osittain säilynyt ja toisen koristekiekko oli kadonnut. Vasenkätisesti kiertyvässä lurissa oli kantamista varten ketju tallella ja sen kantoketjussa vuorottelivat lenkit ja napit toisiaan.


title: Kloraniili

text: Kloraniili (CClO) on kloorattuihin kinoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja fungisidina.


title: Kloraniili

text: Huoneenlämpötilassa kloraniili on kirkkaankeltaista kiteistä ainetta. Yhdiste liukenee vain vähäisessä määrin veteen. Emäksisten liuosten vaikutuksesta se hydrolysoituu kloraniilihapoksi. Kloraniili liukenee hyvin dietyylieetteriin ja vähäisessä määrin etanoliin, kloroformiin ja asetonitriiliin. Kuumennettaessa kloraniilia noin 80 °C:n lämpötilaan se sublimoituu. Kloraniili ärsyttää, ihoa, silmiä ja hengitysteitä


title: Kloraniili

text: Kloraniilia valmistetaan klooraamalla fenolia tai kloorifenoleja. Reaktiossa muodostuva heksakloorifenoli hydrolysoidaan happamissa olosuhteissa kloraniiliksi. Yhdistettä voidaan valmistaa myös 1,4-bentsokinonin ja vetykloridin välisellä reaktiolla. Kloraniilia voidaan käyttää orgaanisen kemian synteeseissä hapettimena ja väriaineiden valmistuksen lähtöaineena. Lisäksi sitä voidaan käyttää pH:n mittauksessa käytettävien elektrodien valmistukseen ja fungisidina.


title: Riitta Brusila

text: Riitta Brusila-Räsänen (s. 1954) on suomalainen yhteiskuntatieteiden tohtori ja professori. Hän on Lapin yliopiston taiteiden tiedekunnan graafisen muotoilun professori. Hän astui virkaan 2003. Hän on ollut graafisen suunnittelun ammattilaisten järjestön Grafian hallituksen puheenjohtaja.


title: Riitta Brusila

text: Brusila on väitellyt aiheesta vuonna 1997 Tampereen yliopistossa tiedotusopin alaan kuuluvalla tutkimuksella "Realismista fiktioon. Visuaalisuus ja suomalaiset aikakauslehdet".


title: Radbjergin lurit

text: Radbjergin lurit (lue venyttämällä: "lur") ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Falsterista Tanskasta vuonna 1894. Lurit olivat tutkijoiden mukaan uskonnollissäytteiden rituaalisten tilaisuuksien seremoniasoittimia. Nämä lurit ajoitetaan Monteliuksen periodille V eli 900–700 eaa.


title: Radbjergin lurit

text: Lurit löytyivät heinäkuussa 1894, kun keväällä hyvin kosteana ollutta niittyä kynnettiin toista kertaa. Kynnöksessä näkyi putkesta osa, jonka kohdalta aura oli sen katkaissut. Viljelijä kaivoi maasta kahden lurin osia ylös ja kertoi niiden olleen maassa vierekkäin.


title: Radbjergin lurit

text: Vuonna 1894 suoritettiin Tanskan kansallismuseon edeltäjän toimesta kaivaukset, joita johtivat G. Sarauw. Kaivauksissa löytyivät kantoketjun katkelmia, jotka olivat irronneet todennäköisesti niittyä auratessa. Lurien löytösyvyydestä löytyi myös eläinten luita, joita arveltiin heitetyn samaan lampeen lurien kanssa. Suon toisella puolella tavoitettiin kultturikerrostuma, joka sisälsi paljon keramiikankappaleita, eläinten luita ja puuhiiltä. Löydettyä keramiikkaa käytettiin rautakaudelta, joten kulttuurikerros ajoitettiin tuolle ajalle. Löydetyille luille tehtiin osteologiset tunnistukset. Niiden mukaan lampeen on heitetty luina tai eläiminä (vähimmäismäärät suluissa): heinäsorsa (4), merikotka (1), koira (1), hevonen (5), sika (3), lammas (3), nauta (10) ja ihminen (1).


title: Radbjergin lurit

text: Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina urhattavia esineitä upottamalla ne lampiin tai meren lahtiin.


title: Radbjergin lurit

text: Toisessa lurissa oli kantamiseen tarkoitetun ketjun osia paikallaan. Lurin suukappaleen varressa roikkui kuusi lenkeistä riippuvaa koristehelaa. Toisesta lurista neljä helaa oli katkennut pois. Osista on myöhemmin saatu koottua lähes ehjät lurit. Molemmista lureista oli tallella suukappaleet, joilla sitä soitettiin. Torven suuaukon koristekiekko oli leveä ja se oli koristeltu kahdeksalla pallomaisella pullistumalla. Putken varteen oli kiinnitetty lenkki ja koristekiekon taakse toinen lenkki, josta kantamiseen tarkoitettu ketju on ollut kiinnitettynä. Ketjut olivat irronneet ja ne oli valmistettu lenkeistä, jotka kiinnitettiin toisiinsa lyhyillä putkilla. Lurit säilytetään Tanskan kansallismuseossa ja ne on luetteloitu tunnuksilla B5790 ja B5791.


title: Yhtiömuodon valinta Suomessa

text: Yritystä perustettaessa on valittava sille sopivin ja tarkoituksenmukaisin yhtiömuoto. Valintaan vaikuttavia tekijöitä on useita.


title: Yhtiömuodon valinta Suomessa

text: Perustajien lukumäärä. Kun perustajia on vain yksi, voi toimia yksityisenä elinkeinonharjoittajana. Avoin yhtiö ja kommandiittiyhtiö vaativat vähintään kaksi yhtiömiestä. Suurelle joukolle sopivia ovat osakeyhtiö ja osuuskunta. Osakeyhtiö voi olla myös ns. yhden miehen yhtiö; tosin hallitukseen on saatava toinenkin henkilö vähintään varajäseneksi.


title: Yhtiömuodon valinta Suomessa

text: Pääomatarve. Yksityisenä elinkeinonharjoittajana toimiminen tulee kysymykseen lähinnä, jos pääomaa tarvitaan suhteellisen vähän. Runsaasti pääomaa tarvitsevilla aloilla osakeyhtiö on tavallinen.


title: Yhtiömuodon valinta Suomessa

text: Vastuu. Yksityinen elinkeinonharjoittaja vastaa koko omaisuudellaan yritystoiminnasta syntyneistä velvoitteista. Avoimen yhtiön yhtiömiehillä ja kommandiittiyhtiön vastuunalaisilla yhtiömiehillä on vastaavanlainen vastuu. Osakeyhtiössä ja osuuskunnassa osakkaan tai jäsenen vastuu rajoittuu sijoitettuun pääomaan. Tosin käytännössä yrityksen luottojen vakuudeksi saatetaan vaatia osakkaiden tai jäsenten omaisuutta tai takauksia.


title: Yhtiömuodon valinta Suomessa

text: Joustavuus. Yrittäjä itse tekee päätökset yksityisenä elinkeinonharjoittajana toimiessaan. Osakeyhtiössä on tietty pakollinen byrokratia. Osuuskunnassa päätökset tehdään jäsen ja ääni -periaatteella. Juoksevia asioita hoitamaan voidaan kaikissa yhtiömuodoissa valita toimitusjohtaja, ei kuitenkaan yksityisenä elinkeinonharjoittajana toimiessa.


title: Yhtiömuodon valinta Suomessa

text: Jatkuvuus ja laajeneminen. Jatkuvuuden kannalta yksityisenä elinkeinonharjoittajana toimiminen on kaikkein haavoittuvinta. Avoimen yhtiön ja kommandiittiyhtiön yhtiömiehen osuus on yleensä luovutettavissa, mutta edellyttää lupaa yhtiösopimuksessa tai muilta yhtiömiehiltä. Osakeyhtiössä osakkaat voivat vaihtua, samoin osuuskunnassa jäsenet.


title: Yhtiömuodon valinta Suomessa

text: Voitonjako ja tappion kattaminen. Yksityinen elinkeinonharjoittaja saa koko voiton oman käyttöönsä, mutta vastaa yksin myös mahdollisesta tappiosta. Avoimessa yhtiössä ja kommandiittiyhtiössä yhtiömiehet sopivat voiton ja tappion perusteista. Tavallisesti kommandiittiyhtiön äänettömille yhtiömiehille maksetaan korko tilikauden alussa maksettuna olleelle panokselle, minkä jälkeen loppuosa jaetaan vastuunalaisille yhtiömiehille. Nämä jakavat myös mahdollisen tappion keskenään. Osakeyhtiön voitonjako tapahtuu tavallisesti osinkoina, tosin muitakin tapoja on. Mahdollisisia tappioita ei peritä osakkailta. Osuuskunnassa voiton eli ylijäämän käyttäminen riippuu osuuskunnan säännöistä. Voittoa voidaan jakaa esimerkiksi osuuspääoman korkona, ylijäämän palautuksena tai palkkana.


title: Yhtiömuodon valinta Suomessa

text: Verotus. Verotus on erilainen eri yritysmuodoissa. Osakeyhtiö ja osuuskunta ovat itsenäisiä verovelvollisia.


title: Tellerupin lurit

text: Tellerupin lurit (lue venyttämällä: "lur") ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Ejbystä Tanskasta vuonna 1808. Lurit olivat tutkijoiden mukaan uskonnollissäytteiden rituaalisten tilaisuuksien seremoniasoittimia. Nämä lurit ajoitetaan Monteliuksen periodille V eli 900–700 eaa.


title: Tellerupin lurit

text: Vuonna 1810 luovutti kreivi Wedell toisen lureista, jotka löytyivät jo vuonna 1808. Toinen lureista jäi Wedellin kartanoon (Wedellsborg).


title: Tellerupin lurit


title: Tellerupin lurit

text: Lurit muodostavat erittäin hyvin säilyneen parin. Niiden koristekiekoissa on kahdeksan koristepalloa, jotka on ensin valettu erikseen ja niitattu sitten koristekiekon aukkoihin. Lurit soivat D-vireisesti.


title: Valkohanhikki

text: Valkohanhikki ("Drymocallis rupestris", syn. "Potentilla rupestris") on ruusukasvien (Rosaceae) heimoon kuuluva kasvilaji. Se on monivuotinen, melko korkeakasvuinen ja vankkarakenteinen ruohovartinen kasvi, jonka tunnusomaisia piirteitä ovat parilehdykkäiset alalehdet ja suuret, valkoiset kukat.


title: Valkohanhikki

text: Valkohanhikki voi kasvaa noin 50 cm korkeaksi. Sen varsi on karvainen, usein punertava sekä yläosastaan jonkin verran haaroittunut. Lehtiä on sekä varren tyvellä ruusukkeena että varressa. Alalehdet ovat suuria, jopa lähes 20 cm pitkiä, ja muodoltaan parilehdykkäisiä. Lehdykät ovat pyöreitä sekä hammaslaitaisia, ja niitä on kaksi tai kolme paria. Varsilehdet ovat muodoltaan kolmisormisia. Valkohanhikin kukat sijaitsevat harvoina rykelminä. Kukat ovat suuria, noin 2 cm leveitä ja valkoterälehtisiä. Valkohanhikki kukkii kesä–heinäkuussa.


title: Valkohanhikki

text: Valkohanhikki kasvaa auringonpaisteisilla ja lämpimillä kalliohyllyillä, mäenrinteillä sekä metsänlaidoilla. Valkohanhikkia tavataan pääasiassa Keski-Euroopassa ja Balkanin niemimaalla. Suomessa valkohanhikkia on tavattu muutamia kertoja, lähinnä etelärannikon tuntumassa.


title: Valkohanhikki

text: Valkohanhikki sijoitetaan joskus hanhikkien ("Potentilla") sukuun, mutta usein se sijoitetaan omaan, valkohanhikkien ("Drymocallis") sukuun kuuluvaksi.


title: Folvisdamin lurit

text: Folvisdamin lurit (lue venyttämällä: "lur") ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Folvisdamista Horsensin kunnasta Tanskasta vuonna 1865. Lurit olivat tutkijoiden mukaan uskonnollissäytteiden rituaalisten tilaisuuksien seremoniasoittimia. Nämä lurit ajoitetaan Monteliuksen periodille VI eli 700–500 eaa..


title: Folvisdamin lurit

text: Lurit löytyivät kesällä 1865, kun lähellä Grædstrupissa asuva viljelijä kaivoi turvetta Folvisdamin suolta. Hän löysi lurin kolmen kyynärän syvyydestä, ja hän möi sen kuparisepälle Horsensiin. Seppä korjasi huonokuntoista luria kömpelöllä tavalla ja möi lurin eteenpäin samalla kylällä asuvalle taidemaalarille Rosenstandille. Maalari ihastui siihen ja osti viljelijältä toisenkin lurin itselleen. Hänen aikomuksenaan oli myydä lurit korkeamman tarjouksen mukaan eikä ollut tyytyväinen Tanskan kansallismuseon edeltäjän ("Museet for nordiske Oldsager") 100 riikintaalerin tarjoukseen, vaan möi sen antiikkikauppiaalle 300 riikintaalerin hintaan. Kauppias suostui myymään lurit, sekä joukon muitakin esineitä, museolle käypään hintaan.


title: Folvisdamin lurit

text: Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina urhattavia esineitä upottamalla ne lampiin tai meren lahtiin.


title: Folvisdamin lurit

text: Lurit olivat täsmälleen samanlaiset lukuun ottamatta niiden kiertymistä, sillä ne oli valmistettu vasen- ja oikeankätisesti kiertyviksi eli ne ovat toistensa peilikuvat. Molemmissa lureissa oli kantamista varten ketjut ja ketjuissa on erikoisuutena lintukoristeet, jotka oli kiinnitetty lukuisiin ketjussa oleviin renkaisiin. Suuaukon koristekiekossa oli koristeina kahdessa ympyrärivissä sijaitsevat puolipallon muotoiset napit. Lurit soivat G-vireisesti.


title: James Clerk Maxwell -teleskooppi

text: James Clerk Maxwell-teleskooppi on submillimetri-aalto-teleskooppi joka sijaitsee Mauna Kean Observatoriossa, Havaijilla. Se on lähellä Mauna Kean huippua. Sen ensisijainen peili on 15 metriä halkaisijaltaan: se on suurin yksi-lautasantenninen teleskooppi, joka toimii elektromagneettisen spektrin submillimetrisillä aalloilla (kauka-infrapuna-aallot ja mikroaallot). Tieteilijät käyttävät sitä Aurinkokunnan, avaruuspölyn, tähtienvälisien aineiden ja kaukaisten galaksien tutkimiseen.


title: Gullåkran lur

text: Gullåkran lur (lue venyttämällä: "lur", tai myös Gullåkran torvi) ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Staffanstorpista Skånesta Ruotsista vuonna 1840. Lurit olivat tutkijoiden mukaan uskonnollissävytteiden rituaalisten tilaisuuksien seremoniasoittimia. Nämä lurit ajoitetaan Monteliuksen periodille III eli 1300–1100 eaa.


title: Gullåkran lur

text: Lurit löytyivät vuonna 1840, kun Gullåkran suolla kaivettiin turvetta. Luri löytyi 1,5 metrin syvyydestä yhdessä veneen jäänteiden ja suuren eläimmen jäänteiden kanssa (hevonen? ). Läheltä lurin löytöpaikkaa löydettiin vuonna 1911 pronssinen kaularengas, joka painoi 83 grammaa ja jonka sisähalkaisija on yli 11 senttimetriä. Renkaan päät olivat koukkuun taivutetut pallomaiset ulokkeen, jotka toimivat samalla renkaan lukkona.


title: Gullåkran lur

text: Jo kauan on tiedetty, että suohon on jäänyt eläimiä tai sinne on heitetty eläinten jätteitä. Suosta tunnetaan poronsarvet, kauriin, hirven ja hevosen luita. Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina urhattavia esineitä upottamalla ne lampiin tai meren lahtiin.


title: Gullåkran lur

text: Ruotsista löydetyistä 13 lurista tämä torvea muistuttava soitin on parhaiten säilynyt. Se on 1,10 metriä pitkä ja se on juotettu yhteen neljästä valetusta osasta. Siinä oli löydettäessä kiinnitettynä kantamista helpottava ketju, jossa oli 28 rengasta. Lur on sarvimaisesti kaareva, mutta soittimen suukappale on taivutettu sivulle. Sillä ei ole Skandinaviassa yleistä suuaukon koristekiekkoa, vaan sen puuttuessaa se muistuttaa Wismarin torvea. Se on esillä Lundin historiallisessa museossa.


title: Singularity (albumi)

text: Singularity on englantilaisen elektronista musiikkia tuottavan muusikko Jon Hopkinsin viides studioalbumi, jonka julkaisi Domino Records 4. huhtikuuta 2018. Albumista tiedoitettiin ensimmäisen kerran 6. maaliskuuta 2018, jolloin julkaistiin ensimmäinen single "Emerald Rush". Toinen single "Everything Connected" ilmestyi 25. huhtikuuta 2018.


title: Singularity (albumi)

text: Levy-yhtiön mukaan albumin tyyliä inspiroi Hopkinsin kokemukset transsitiloista ja meditoinnista. Albumi ottaa vaikutteita kuorolaulannasta, ambientista, teknosta ja piano-musiikista.


title: Tyler Morley

text: Tyler Morley (s. 19. joulukuuta 1991 Burnaby, Brittiläinen Kolumbia, Kanada) on kanadalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan keskushyökkääjä. SaiPan päävalmentaja Tero Lehterän mukaan Morley on hyvä luistelemaan ja hänen pelikäsityksensä on todella hyvä. Morley pelaa hyvin myös molempiin suuntiin. Lehterän mukaan hän menee pienehköstä koostaan huolimatta ennakkoluulottomasti tilanteisiin.


title: Tyler Morley

text: Morley pelasi kaudella 2007–2008 PIJHL-junioriliigan Grandview Steelersissa, jossa hän voitti kauden päätteeksi liigan mestaruuden. Neljä seuraavaa kautta Morley pelasi BCHL-junioriliigan Surrey Eaglesissa. Kaudella 2011–2012 hän voitti joukkueen sisäisen piste-, maali- ja syöttöpörssin tehoilla 28+37=65. Pudotuspeleissä Morley jakoi viidellä osumallaan Eaglesin sisäisen maalipörssin voiton Devon Toewsin kanssa. Morley valittiin kauden päätteeksi BCHL:n Coastal Divisionin toiseen tähdistökentälliseen.


title: Tyler Morley

text: Vuodet 2012–2016 Morley kävi Alaska-Fairbanksin yliopistoa. "Freshman -vuotenaan" 2012–2013 hän jakoi tehoilla 10+11=21 joukkueen sisäisen pistepörssin kolmannen sijan Colton Beckin kanssa. Morley valittiin kauden päätteeksi CCHA:n tulokkaiden tähdistökentälliseen. "Sophomore -vuotenaan" 2013–2014 hän oli AK-Fairbanksin toiseksi paras maalintekijä ja kolmanneksi paras pistemies tehoilla 17+17=34. Morley jakoi joukkueen uuden divisioonan, WCHA:n maalipörssin kuudennen sijan AK-Anchoragen Scott Allenin kanssa ja sijoittui pistepörssissä seitsemänneksi. "Junior -vuotenaan" 2014–2015 hän voitti AK-Fairbanksin sisäisen piste-, maali- ja syöttöpörssin tehoilla 15+17=32, joilla Morley sijoittui WCHA:n pistepörssissä neljänneksi. Hänet valittiin kauden päätteeksi sarjan ensimmäiseen tähdistökentälliseen. "Senior -vuotenaan" 2015–2016 Morley toimi AK-Fairbanksin kapteenina. Hän jakoi koko WCHA:n maalipörssin voiton Michigan Techin Alex Petanin kanssa ja pistepörssin kuudennen sijan NMU:n Dominik Shinen kanssa. Morley voitti myös joukkueensa sisäisen tehotilaston lukemalla +4. Hänet valittiin kauden päätteeksi sarjan ensimmäiseen tähdistökentälliseen ja akateemiseen tähdistökentälliseen.


title: Tyler Morley

text: Viimeisen yliopistokautensa päätteeksi, maaliskuussa 2016 Morley siirtyi amatööritry-out -sopimuksella AHL-joukkue San Diego Gullsiin. Hän pelasi siellä loppukeväänä kaksi runkosarjaottelua tehopistein 1+1=2. Syyskuussa Morley teki joukkueen kanssa vuoden mittaisen AHL-sopimuksen. Morley osallistui samana syksynä myös Gullsin emoseuran, NHL-joukkue Anaheim Ducksin harjoitusleirille. Hän teki varsinaisella AHL:n tulokaskaudellaan Gullsissa 48 runkosarjaottelussa tehot 5+12=17 ja neljässä playoff-ottelussa yhden syöttöpisteen.


title: Tyler Morley

text: Kaudeksi 2017–2018 Morley siirtyi vuoden mittaisella sopimuksella Itävallan Erste Bank Eishockey Ligan kroatialaisjoukkue Medveščak Zagrebiin. Hän oli joukkueen paras pistemies ja syöttäjä tehoilla 25+38=63, joilla Morley sijoittui liigan pistepörssissä neljänneksi. Pudotuspeleissä hän oli Medveščakin paras pistemies, maalintekijä ja syöttäjä tehoilla 6+5=11. Morley osallistui kauden aikana myös EBEL:n tähdistötapahtumaan. Kaudeksi 2018–2019 hän siirtyi vuoden mittaisella sopimuksella SM-liigajoukkue Saimaan Palloon, kun nimettömänä pysynyt NHL-organisaatio kertoi seuralle Morleyn etsineen itselleen joukkuetta. SaiPassa pelaa hänelle AK-Fairbanksin yliopistosta tuttu Cody Kunyk.


title: Tyler Morley

text: Morleyn pikkuveli Brandon pelasi kaudella 2017–2018 Saksan neljänneksi korkeimmalla sarjatasolla Regionalligan TSV Peißenbergissä. Veljekset ovat pelanneet joukkuetovereina sekä Surrey Eaglesissa että Alaska-Fairbanksin yliopistojoukkueessa.


title: Goudiry

text: Goudiry on kaupunkikunta ja Goudiryn departementin hallinnollinen keskus Tambacoundan alueella Senegalissa. Se sijaitsee 117 kilometriä Tambacoundasta koilliseen. Kunnassa on 6 200 asukasta (vuonna 2013, väestönlaskenta).


title: Goudiry

text: Goudiryn kunnan pinta-ala on 23 neliökilometriä. Maisemaa leimaavat sadekauden jälkeen hitaasti kuivuvat entiset jokilaaksot. Ilmasto on sudanilais-sahelilainen.


title: Goudiry

text: Kuntaan kuuluu kymmenen kaupungiosaa: Abattoir, Afia, Centre, Darou Salam, Fergo, Gourel Nguet/Houdallaye, Place du marché, Pont, Poste ja Route de Tamba. Asukkaista valtaosa on fulbeja. Lisäksi on bambaroita, soninkeja, wolofeja ja jahankoja. Vallitseva uskonto on islam. Katolisia on prosentin verran.


title: Goudiry

text: Goudiry sijaitsee historiallisella Boundoun alueella. Se on saanut alkunsa vuonna 1914 perustetusta rautatieasemasta, joka nimettiin lähellä sijainneen fulbekylän mukaan. Goudiryn kunta ja departementti on perustettu vuonna 2008.


title: Goudiry

text: Goudiryn kautta kulkee Dakarin–Nigerin rautatie sekä Dakarin ja Malin rajan välinen maantie N1. Matkaa rajalle Kidiraan on 60 kilometriä.


title: Goudiry

text: Kunnan pääelinkeinot ovat kauppa, maatalous ja käsityöammatit. Kaupankäynti keskittyy elintarvikkeisiin, teollisuustuotteisiin ja karjaan. Tärkeimmät viljelykasvit ovat maapähkinä, hirssi ja maissi. Kotieläimiä ovat naudat, lampaat, vuohet, hevoset ja aasit. Käsityöläiset ovat seppiä, puuseppiä, kutojia, räätäleitä, muurareita, leipureita ym. Virkamiehiä ja muita palkansaajia on 17 % työvoimasta.


title: Goudiry

text: Goudiryssa toimii lastentarha, kolme alakoulua sekä yhdistetty yläkoulu ja lyseo. Terveyspalvelut käsittävät piirin terveyskeskuksen, katolisen kirkon sairastuvan ja kaksi apteekkia. Muita palveluja ovat torialue, teurastamo, nuorisotalo, auto- ja rautatieasemat, posti ja santarmiasema. Kunnassa on sähkö-, vesijohto- ja puhelinverkot, mutta ei viemäriverkkoa tai kunnollista jätehuoltoa.


title: Goudiry

text: Matkailu alueelle on vähäistä. Majoituspalveluihin kuuluu leirintäalue mökkeineen.


title: Aero (suklaapatukka)

text: Aero on hiilihapotettu suklaapatukka, jota valmistaa Nestlé. Alun perin sitä valmisti Rowntree’s. Aero kehitettiin vuonna 1935, Pohjois-Englannissa. Vuoden lopussa se sai suurta suosiota ihmisten keskuudessa, joten myyntiä laajennettiin koko Yhdistyneeseen Kuningaskuntaan.


title: Aero (suklaapatukka)

text: Vuoteen 1936 mennessä suklaan myynti oli levinnyt New Yorkiin ja myöhemmin moneen muuhun maahan kuten Kanadaan, Meksikoon, Australiaan, Etelä-Afrikkaan ja Japaniin. Aero-suklaata on valmistanut Nestlé vuodesta 1988 Rowntree mentyä konkurssiin. Tunnettu on suklaan ainutlaatuinen "kupliva" rakenne, joka romahtaa, kun patukka sulaa. Sitä on saatavana monina eri makuina ja eri muotoisina.


title: Jon Hopkins

text: Jonathan Julian Hopkins (s. 15. elokuuta 1979) on englantilainen elektronista musiikkia tuottava DJ ja muusikko, hänet tunnetaan paremmin taiteilijanimellään Jon Hopkins. Uransa aikana Hopkins on julkaissut viisi studioalbumia ja tuottanut kappaleita muun muassa Brian Enolle, Coldplaylle, Purity Ringille ja David Holmesille.


title: Jon Hopkins

text: Hänen musiikkinsa on tyyliltään ambienttia ja albuminsa Diamond Mine ja Immunity on ollut molemmat ollut ehdolla Mercury Prize-palkinnosta vuosina 2011 ja 2013. Hän tuotti myös kauhuelokuva Monstersin soundtrackin, elokuva julkaistiin vuonna 2010.


title: Osuuskauppa Maakunta

text: Osuuskauppa Maakunta on yksi S-ryhmään kuuluvista alueosuuskaupoista. Maakunta toimii 8 kunnassa itäisen Kainuun alueella. Maakunta perustettiin v. 1917 Paltamossa, jossa toimi ensimmäinen myymälä. Enimmillään toimipaikkoja oli v. 1966 65 kappaletta. Osuuskauppa on 1980-luvun toiminnan saneerausten jälkeen keskittynyt päivittäistavara-, hotelli-, ja ravintolatoimintaan, eikä sillä näin ollen ole varsinaisia rautakauppoja tai autokauppoja toisin kuin useilla muilla alueosuuskaupoilla. Maakunnalla on käytössä osuuskauppojen nykytrendistä poiketen oma slogan, logossakin näkyvä "Kainuulaisten oma kauppa".


title: Osuuskauppa Maakunta

text:
Sokos
Prisma
ABC


title: Osuuskauppa Maakunta

text: S-market


title: Osuuskauppa Maakunta

text: Sale


title: Osuuskauppa Maakunta

text: Sokos Hotels


title: Bósin saaga

text: Bósin saaga (isl. "Bósa saga ok Herrauðs") on muinaissaagoihin luettu islantilainen saaga, jonka kirjoittajaa ei tunneta. "Bósin saaga" kertoo kahdesta sankarista: kuninkaanpojasta nimeltä Herrauðr sekä hänen viikinkiystävästään Bósista, jotka lähtevät Bjarmien maahan ("Bjarmaland") suorittamaan vaarallista tehtävää. Saagasta tunnetaan kaksi hieman toisistaan poikkeavaa versiota. Niistä vanhempi on todennäköisesti kirjoitettu ennen vuotta 1350, joidenkin näkemysten mukaan vuosisadan loppupuolella. Kyseisen version varhaisimmat säilyneet pergamenttikäsikirjoitukset ovat 1400-luvulta. Nuorempi versio saagasta on säilynyt 1600–1700-luvuilta peräisin olevissa paperikäsikirjoituksissa. Tämä versio poikkeaa jonkin verran varhaisemmasta ja on sitä laajempi. "Bósin saagasta" on säilynyt useita keskiajan jälkeen laadittuja käsikirjoituskopioita, mikä osoittaa, että saaga on ollut Islannissa hyvin suosittu. Saagan suomennos on ilmestynyt muinaissaagojen kokoelmassa "Egill Yksikätinen" (Finn Lectura 2013).


title: Bósin saaga

text:
Saagan alussa kertoja todistelee kertovansa todellisista historiallisista henkilöistä ja kuvaa kuninkaanpoika Herrauðrin sukua. Herrauðrin isäksi mainitaan Itä-Göötanmaan kuningas Hringr, jonka kerrotaan olleet pakanajumala Óðinnin jälkeläisiä. Herrauðrin äidin Sylgjan veljistä kerrotaan näiden olleen kuningas Haraldr Sotahampaan palveluksessa. Herrauðrin ystävän Bósin kerrotaan olevan viikingin ja valkyyrian poika.
Bósin on saagassa kovaotteinen nuori mies, jota toiset eivät uskalla uhmata, koska Bósi on Herrauðrin suojeluksessa. Eräänä kertana pallo-ottelu, johon Bósin osallistuu, riistäytyy käsistä ja mies kuolee ja muutama muu loukkaantuu. Kuningas Hringr tekee Bósista lainsuojattoman, mutta Herrauðr lähtee viikinkiretkille ja ottaa mukaan Bósin. Yhdessä he tekevät ryöstöretkiä eri paikkoihin. Samaan aikaan Herrauðrin ahne veli Sjóðr lähtee keräämään kuninkaan veroja ja ryövää Bósin isän. Bósi lähtee vaatimaan Sjóðria tilille asiasta, ja lopulta surmaa Sjóðrin taistelussa.


title: Bósin saaga

text: Bósi pyytää apua Herrauðrilta, joka yrittää puhua Bósin puolesta kuninkaalle. Kuningas kieltäytyy ja ystävykset taistelevat kuninkaan joukkoja vastaan. Heidät otetaan kuitenkin kiinni, ja kuningas asettaa sekä Bósille että Herrauðrille kuolemantuomion. Tällöin Bósin vanha kasvatusäiti Busla tulee eräänä yönä kuningas Hringrin huoneeseen ja lausuu loitsuja, jotka pakottavat kuninkaan muuttamaan tuomiotaan niin, että tämän on luovuttava kuolemantuomiosta ja lähetettävä Bósi ja Herrauðr sen sijaan suorittamaan vaarallista tehtävää. Kuningas lähettää nämä noutamaan itselleen kullalla koristellun korppikotkan munan.


title: Bósin saaga

text: Ystävykset lähtevät Idäntielle (Austrvegr) ja saapuvat Bjarmien maahan. Bjarmiassa Herrauðr ja Bósi tutkivat erämaata. He saavat tietää kultaisen korppikotkan munan sijaitsevan metsässä olevassa suuressa pyhätössä, jonka omistaa kuningas Hárekr ja jossa on Jómali-niminen jumala. Pyhättöä hallitsee Hárekrin äiti Kolfrosta, joka on velho ja ryöstänyt myyttisen Kaunotantereen (Glæsisvellir) kuninkaan Guðmundrin siskon, Hleiðrin, josta tulisi pyhätön papitar Kolfrostan jälkeen. Pyhätössä on korppikotka, jonka alla muna on, mutta eläin on paha ja tappaa kaiken näkemänsä. Bósi ja Herrauðr lähtevät pyhätölle, surmaavat siellä vastustajansa ja löytävät kuolleen korppikotkan pesästä kultakoristeisen munan. Lisäksi he löytävät pyhätöstä Jómalin alttarilta suuren määrän kultaa ja salaisesta huoneesta prinsessa Hleiðrin.


title: Bósin saaga

text: Bósi ja Herrauðr palaavat Bjarmiasta kotiin Göötanmaalle. Herrauðr solmii sovun isänsä kanssa. Samaan aikaan kuningas Haraldr Sotahammas kokoaa joukkoja Brávellirin taisteluun. Ystävykset lähtevät auttamaan häntä. Taistelussa kuningas Haraldr kuolee ja Bósi ja Herrauðr haavoittuvat, mutta selviävät hengissä. Taistelun aikana kuningas Guðmundrin miehet kuitenkin tulevat Göötanmaalle, surmaavat kuningas Hringrin ja ottavat Hleiðrin mukaansa.


title: Bósin saaga

text: Guðmundr on luvannut Hleiðrin puolisoksi yhdelle miehistään, kuningas Hárekrin pojalle Siggeirille, ja Kaunotantereella valmistellaan häitä. Bósi ja Herrauðr matkaavat paikalle yhdessä Bósin taikataitoisen veljen, Smiðrin (suom. ”seppä”) kanssa. Smiðr loitsee itsensä ja Bósin niin että heidän hahmonsa muuttuvat ja he pääsevät mukaan hääjuhlaan. Herrauðr jää tuhoamaan vastustajien laivoja. Juhlassa Bósi ja Smiðr aikaansaavat lopulta sellaisen sekasorron, että pystyvät miehineen sieppaamaan Hleiðrin ja pääsevät pakoon.


title: Bósin saaga

text: Paluumatkalla Bósi ja Herrauðr poikkeavat vielä kerran Bjarmiassa, mistä Bósi ryöstää mukaansa kuningas Hárekrin tyttären Eddan. Kuninkaanpoika Siggeir lähtee isänsä ja veljensä Hrærekrin kanssa ajamaan takaa morsiamensa ja sisarensa ryöstäjiä Jöötanmaalle. Bósi, Herrauðr ja Smiðr kohtaavat viholliset rannikolla ja alkaa hurja taistelu, jonka tiimellyksessä kuningas Hárekr muuttuu ensin lohikäärmeeksi. Sitä vastaan lentää maalta suuren kokkolinnun (skergípr) hahmon ottanut Bósin ja Smiðrin isä. Lohikäärme tippuu alas laivan kannelle ja muuttuu villisiaksi. Kannelle ilmestyy seuraavaksi suuri narttukoira, joka on muotoaan muuttanut Bósin ja Smiðrin kasvatusäiti Busla. Se käy villiasian kimppuun. Lopuksi molemmat katoavat meren syvyyksiin, ja Bósi ja Herrauðr lyövät Siggeirin ja Hrærekrin.


title: Bósin saaga

text: Saagan lopussa Bósi ja Herrauðr järjestävät kaksoishäät ja Herrauðrista tulee isänsä valtakunnan hallitsija. Hän ja Hleiðr saavat tyttären nimeltä Þóra Linnanpeura. Tämä nai myöhemmin Ragnarr Karvahousun, mistä kerrotaan "Ragnarr Karvahousun saagassa" ("Ragnars saga loðbrókar"). Bósi lähtee myöhemmin puolisonsa prinsessa Eddan kanssa Bjarmien maahan, missä hänestä tulee Bjarmian kuningas.


title: Bósin saaga

text: "Bósin saagan" tapahtumat sijoittuvat Skandinaviaan, saagan mukaan erityisesti Göötanmaalle. Saagassa Bósi ja Herrauðr lähtevät myös Idäntielle ("Austrvegr"). Sanalla ei tarkoitettu pelkästään merireittiä vaan myös idässä sijaitsevia alueita. Idäntielle sijoitettiin monia alueita, kuten esimerkiksi Vendien maa ("Vindland"/"Wendland"), missä Bósi kohtaa veroja keräävän Sjóðrin ja surmaa tämän. Tämän Vendien maa katsotaan viittaavan alueisiin Pohjois-Saksan ja Puolan alueella. Idäntielle sijoittui myös todennäköisesti Karjalan kannakseen ja Viipurin alueeseen viittaava "Kirjálaland". Idäntiellä on voitu viitata myös nykyisen Venäjän, Suomen ja Baltian alueeseen.


title: Bósin saaga

text: Bósi ja Herrauðr matkaavat saagassa Idäntietä pitkin Bjarmiaan tai Bjarmien maahan ("Bjarmaland"). ”Bjarmaland” on vanha nimitys alueelle, jonka katsotaan sijainneen Vienanmeren alueella Pohjois-Venäjällä. Bjarmian asukkaiden jumalasta käytetään nimeä Jómali, joka muistuttaa suomen kielen jumala-sanaa. Tämä viittaa siihen, että saagan kirjoittajalla on ollut tietoa jostain suomalais-ugrilaista kieltä puhuvasta ihmisryhmästä ja näiden jumalasta ja että tämä on sijoittanut nämä ”bjarmit” mielikuvissaan Idäntien suuntaan.


title: Bósin saaga

text: "Bósin saaga" on yhdistelmä eurooppalaisia vaikutteita ja vanhaa skandinaavista tarinaperinnettä sekä kansansaduille tyypillisiä teemoja. Saagan sisäiset viittaukset muihin ”saagoihin” osoittavat kuitenkin, että "Bósin saaga" on syntynyt voimakkaan kirjallistuneessa kulttuurissa. "Bósin saaga" on luettu niin sanottuihin seikkailusaagoihin ("Abenteuersagas"), joissa sankarin elämään liittyy ensin etsintävaihe, ja tarina päättyy etsinnän kohteen, esimerkiksi puolison tai oman valtakunnan löytämiseen. Seikkailusaagat ovat "Bósin saagan" tavoin muita muinaissaagoja nuorempia. "Bósin saaga" eroaa vanhemmista muinaissaagoista myös siinä, että sen loppu on seikkailusaagojen ja keskiajan eurooppalaisen romanssikirjallisuuden käännösten ja niiden inspiroimien kotoperäisten ritarisaagojen tapaan onnellinen traagisen sijaan. "Bósin saaga" eroaa kuitenkin ritarisaagoista siinä, että sen tunnekuvaus on lakonista muiden suulliselle tarinaperinteelle pohjautuvien islantilaisten saagojen tavoin.


title: Bósin saaga

text: Ritarisaagojen tavoin "Bósin saaga" sisältää runsaasti eroottista kuvausta. Herrauðr ja Bósi eivät vain ryöstä morsiamia, vaan matkojen aikana Bósi myös kohtaa talonpoikien tyttäriä, joiden kanssa kokee monia eroottisia seikkailuja. Teema ei ole kirjoittajan oma vaan perustuu laajalle levinneeseen eroottissävytteiseen kansanlaulutyyppiin. On myös esitetty, että Bósin saaga parodioisi ritari- ja muinaissaagoja sekä ritarisaagojen taustalla vaikuttanutta hovikulttuuri-ideologiaa.


title: Bósin saaga

text: "Bósin saagalla" on joitain keskiajan oppineelle historiankirjoitukselle tyypillisiä piirteitä. Se kuuluu niihin muinaissaagoihin, jotka voidaan määritellä "origo gentis" -tyyppisiksi teksteiksi, sillä se kertoi keskiajan skandinaaveille näiden myyttisestä alkuperästä ja esihistoriasta. Saagassa Herrauðrin kerrotaan polveutuvan suoraan jumalista, eli hänen tapauksessaan pakanajumala Óðinnista. Saagan lopussa luodaan Herrauðrin ja Hleiðrin tyttären Þóra Linnapeuran kautta yhteys myös "Ragnarr Karvahousun saagaan" ("Ragnars saga loðbrókar"), josta taas voitiin jäljittää keskiajan skandinaavisten kuningashuoneiden ja merkittävien islantilaissukujen muinaiset esi-isät aina Óðinn-jumalaan saakka. Tässä saagan kirjoittaja on seurannut keskiajan eurooppalaista kirjallista perinnettä ja oppinutta kulttuuria, jonka parissa kiinnostus kansojen muinaista tarunhohtoista menneisyyttä kohtaan oli alkanut 1100-luvulla ja joka tuotti myös Islannissa tunnettuja latinankielisiä kansojen historioita (esim. Geoffrey Monmouthilaisen "Historia regum Britanniae").


title: Hesitant Alien

text: Hesitant Alien on yhdysvaltalaisen laulaja Gerard Wayn esikoisalbumi, jonka julkaisi Warner Bros ja Reprise Records 29. syyskuuta 2014. Albumilta julkaistiin kaksi singleä, "No Shows" ja "Millions" vuoden 2014 syksyllä.


title: Hesitant Alien

text: Yhdysvaltalainen pop-punk-yhtye My Chemical Romance erosi 22. maaliskuuta 2013, jonka jälkeen he julkaisivat vuonna 2014 kokoelma-albumin May Death Never Stop Youn. Tämän jälkeen Way liittyi Warner Bros levy-yhtiöön ja julkaisi muutaman kappaleen ja tämän albumin.


title: Hevosmuurahainen

text: Hevosmuurahainen voi tarkoittaa seuraavia:


title: Kuiri

text: Kuiri voi tarkoittaa:


title: Naked in My Cellar

text: Naked in My Cellar on Lordin toinen single yhtyeen yhdeksänneltä studioalbumilta "Sexorcism".


title: Naked in My Cellar

text: Mr. Lordi kommentoi singleä seuraavasti:


title: Kungs

text: Valentin Brunel (s. 17. marraskuuta 1996 Toulon), tunnetaan paremmin nimellä Kungs, on ranskalainen DJ, levy-tuottaja ja muusikko. Hän julkaisi ensimmäisen albuminsa "Layers" vuonna 2016.


title: Kungs

text: Brunel valitsi näyttämönimen "Kungs" ("Mister (Mr.)" latviaksi), kun hän etsi verkossa sanan "herrasmies" käännöstä eri kielillä. Hän alkoi soittaa musiikkia viisivuotiaana, soittaen djembe-rumpua, joka oli lahja hänen vanhemmiltaan.


title: Monte Cristi

text: Monte Cristi on provinssi Dominikaanisessa tasavallassa. Sen pääkaupunki on Monte Cristi. Provinssin pinta-ala on 1880 km ja väkiluku noin 115 000.


title: Monte Cristi

text: Provinssi sijaitsee maan luoteisnurkassa Atlantin rannalla. Kuiva ilmasto ja kaktukset ovat tunnusomaisia maiseman piirteitä.


title: Lorenzo Palomo

text: Lorenzo Palomo (s. 1938) on espanjalainen säveltäjä. Hänen teoksiaan on esitetty muun muassa Carnegie Hallissa, Covent Gardenissa ja Suntory-salissa. Hänen alkuperäinen kotikaupunkinsa on Córdoba; hän opiskeli siellä ennen opintojensa täydentämistä Barcelonassa opettajinaan sävellyksessä Joaquín Zamacois ja pianonsoitossa Sofía Puche de Mendlewicz. Palomo myös opiskeli stipendin turvin orkesterinjohtoa Boris Goldovskyn johdolla New Yorkissa.


title: Lorenzo Palomo

text: Palomo asuu Berliinissä, jossa hän toimi Deutsche Operin henkilökunnan jäsenenä vuosina 1981–2004.


title: Anglet Hormadi

text: Anglet Hormadi on ranskalainen jääkiekkojoukkue Angletin kaupungista. Joukkue on pelannut aikaisemmin Ranskan pääsarjatasolla 1999 lopun ja vuoden 2007 välisenä aikana. Joukkue on onnistunut voittamaan pääsarjassa kerran hopeaa ja pronssia. Kauden 2006-2007 päätteeksi joukkue kuitenkin putosi talousvaikeuksien takia neljänneksi korkeimmalle tasolle. Seuraavalla kahdella kaudella joukkue pelasi tämän lisäksi myös Espanjan pääsarjassa. 2010-luvun joukkue kuitenkin on pelannut Ranskan alimmilla sarjatasoilla.


title: Frazione

text: Frazione (it.) on hallinnollinen termi, joka Italiassa tarkoittaa kunnan osaa ja vastaa lähinnä kylää. Niitä on italiassa yli 37 000.


title: Frazione

text: Ajan myötä frazionet ovat vähitellen menettäneet itsenäisyyttään hallinnon keskittämisen myötä, ja ne ovat jääneet komentoketjun loppupäähän. Niistä valitut virkamiehet, "consiglieri", edustavat kylää kuntatasolla. Kuntia, "comuni", on noin 8 000, ja jokainen kunta käyttää hallinnollista valtaa sisällään oleviin frazioneihin.


title: Monte Plata

text: Monte Plata on provinssi Dominikaanisessa tasavallassa. Sen pääkaupunki on Monte Plata. Provinssin pinta-ala on 2613 km ja väkiluku noin 190 000.


title: Monte Plata

text: Provisnssi sijaitsee suoraan Santo Domingosta pohjoiseen. Se on sisämaa-alue, mutta siellä on kaksi vuoristoa, ja Los Haitisen kansallispuisto.


title: Juha Jaaksi

text: Juha Jaaksi on suomalainen potkunyrkkeilijä, joka on otellut ammattilaisena Meksikossa. Ammattilaisuransa jälkeen Jaaksi on toiminut aktiivisesti erilaisissa järjestöissä.


title: Suuri Kiinan nälänhätä

text: Suuri Kiinan nälänhätä () oli yksi kaikkien aikojen pahimmista nälänhädistä, joka jatkui vuodesta 1959 vuoteen 1961. Siinä arvellaan kuolleen kymmeniä miljoonia ihmisiä; arviot vaihtelevat noin 10 miljoonasta jopa 30–40 miljoonaan. Kiinassa se tunnetaan ”kolmena vaikeana vuotena”. Nälänhädän aiheuttajia olivat köyhyys, huono sää sekä Kiinan johtaja Mao Zedongin ”suuri harppaus”. Kiinan hallitus pyrki pitkään peittelemään tai vähättelemään tapahtumia ja jopa syytti kuolemista luonnonmullistuksia, mutta on sittemmin alkanut olla aiheesta avoimempi ja on myöntänyt tuolloin tehdyt virheet. Kirjailija/toimittaja Yang Jishengin mukaan nälänhädässä kuoli 36 miljoonaa ihmistä, Frank Dikötterin mukaan kuolleita oli peräti 45 miljoonaa. Virallisten tietojen mukaan nälänhädässä kuoli ”vain” 15 miljoonaa ihmistä.


title: Federigo Fiorillo

text: Federigo Fiorillo (kastettu 1. kesäkuuta 1755 – 1823 tai myöhemmin) oli italialainen viulisti ja säveltäjä. Hän oli oopperasäveltäjä Ignazio Fiorillon poika. Fiorillo vaikutti viulistina Pietarissa (1777) ja Puolassa (1780–81) sekä kapellimestarina Riiassa (1782–84). Vuonna 1785 hän lähti Pariisiin, ja vuonna 1788 hän oli Lontoossa, jossa hän todennäköisesti pysyi noin vuoteen 1815 saakka. Tämän jälkeen hänen tiedetään olleen Amsterdamissa ja toistamiseen Pariisissa. Fiorillo oli tuottelias viulumusiikin säveltäjä, joka tunnetaan erityisesti 36 kapriisin kokoelman tekijänä.


title: Kulosaaren ostoskeskus

text: Kulosaaren ostoskeskus on Helsingin Kulosaaressa sijaitseva ostoskeskus. Vuonna 1960 valmistuneen rakennuksen suunnitteli Erkki Karvinen.


title: Kulosaaren ostoskeskus

text: Ostoskeskuksen ominaispiirteitä ovat sen keskuspiha sekä Svinhufvudintien puolella sijaitseva terassi, jota rytmittävät kolmet portaat. Helsingin kaupunginmuseon mukaan terassointi poikkeaa yleisestä ostoskeskusarkkitehtuurista. Ostoskeskuksen rakennusmassat on sijoitettu Svinhufvudintien puolelta porrastetusti. Kaupunginmuseo on luokitellut rakennuksen ostoskeskusten 1. luokkaan, joka ”sisältää arkkitehtuuriltaan erittäin harkittuja ja viimeisteltyjä, hyvin säilyneitä tai ympäristöarvoltaan erittäin merkittäviä ostoskeskuksia.”


title: Kulosaaren ostoskeskus

text: Ostoskeskus on tarkoitus purkaa uudisrakentamisen tieltä. Tontille suunnitellaan rakennettavaksi kolme 5–7 kerroksista kerrostaloa katutason liiketiloilla.


title: Kulosaaren ostoskeskus

text: Ostoskeskuksessa sijaitsee kiinalainen ravintola Chengdu, joka tarjoaa Sichuanin keittiön ruokaa. Muita palveluita ovat muun muassa ruokakauppa, anniskeluravintola, kampaamo ja kukkakauppa.


title: Nancy Goeres

text: Nancy Goeres on yhdysvaltalainen fagotisti. Hänestä tuli Pittsburghin sinfoniaorkesterin ensifagotisti vuonna 1984. Tätä ennen hän oli toiminut vastaavissa tehtävissä Floridan orkesterissa, Caracasin filharmonikoissa ja Cincinnatin sinfoniaorkesterissa. Goeres on esiintynyt monilla johtavilla festivaaleilla. Hän on kantaesittänyt Alan Fletcherin ja Ellen Taaffe Zwilichin teoksia.


title: Deggendorfer SC

text: Deggendorfer SC on saksalainen jääkiekkojoukkue Deggendorfin kaupungista. Joukkue on perustettu vuonna 2002 ja se pelaa Saksan toiseksi korkeimmalla sarjatasolla DEL2-liigassa.


title: Eric Gross

text: Eric Gross (1926 Wien – 17. huhtikuuta 2011) oli Australiassa toiminut säveltäjä. Hän opiskeli pianonsoittoa Wienissä Hans Erich Apostelin johdolla. Vuonna 1938 hän muutti Englantiin, jossa hän opiskeli Trinity College of Musicissa ja sittemmin Aberdeenin yliopistossa Reginald Barrett-Ayresin johdolla. Hän sai lopulta musiikin tohtorin arvon.


title: Eric Gross

text: Gross työskenteli neljätoistavuotiaasta alkaen pianistina yhtyeissä ja orkestereissa sekä studiosäestäjänä BBC:lle. Työskennelltyään Ceylonilla (nykyinen Sri Lanka) ja Uudessa-Kaledoniassa hän asettui Sydneyhyn vuonna 1958. Hän opetti aluksi Sydneyn konservatoriossa ja sitten vuosina 1960–91 Sydneyn yliopistossa.


title: Eric Gross

text: Gross oli mieltynyt jazztyyleihin, joiden lisäksi hänen tuotantoonsa vaikuttivat hänen maailmanmatkailunsa ja kokemuksensa erilaisista kulttuureista. Hänen teoksissaan on kuultavissa itävaltalaisia, skotlantilaisia, aasialaisia ja eteläamerikkalaisia vaikutteita. Vuonna 1998 Grossista tehtiin Australian ritarikunnan jäsen.


title: Gregory van der Struik

text: Gregory van der Struik on australialainen pasunisti ja säveltäjä. Hänestä tuli Australian oopperan ja baletin orkesterin ensipasunisti vuonna 1987. Hän on ollut aktiivinen solistina ja säveltäjänä paitsi Australiassa, myös Kiinassa ja Euroopassa.


title: Gregory van der Struik

text: Van der Struik valmistui Sydneyn musiikkikonservatoriosta. Häntä kuullaan useilla CD-levyillä, jotka on julkaistu osana vuonna 1990 käynnistettyä "Trombonis Australis" -projektia.


title: František Škroup

text: František Škroup (3. kesäkuuta 1801 Osice – 7. helmikuuta 1862 Rotterdam) oli tšekkiläinen säveltäjä, urkuri ja kapellimestari. Hänen säveltämänsä on muun muassa Tšekin kansallislaulu "Kde domov můj". Hänen tuotantoonsa kuuluu myös oopperoita. Hän työskenteli muun muassa espanjalaisen synagogan urkurina ja teatterin kapellimestarina.


title: Riukukäävät

text: Riukukäävät ("Fuscoporia") on arinakääpiin aiemmin luettu lehtipuilla kasvava kääpäsuku, joka on DNA-analyysien perusteella oma sukunsa. Suomen lajistosta siihen luetaan nykytietämyksen mukaan konttakääpä ("F. contigua"), etelänkääpä ("F. ferruginosa") ja riukukääpä ("F. viticola"). Myös lounakääpä ("F. ferrea") saattaa olla löydettävissä Suomesta, onhan sitä ainakin Ruotsissa ja Norjassa.


title: Antoine Plamondon

text: Antoine Plamondon (29. helmikuuta 1804 Ancienne-Lorette, Québec – 4. syyskuuta 1895 Neuville, Québec) oli kanadalainen taidemaalari. Hän oli kuuden vuoden ajan Joseph Légarén oppipoikana ja lähti sitten Eurooppaan vuonna 1826. Pariisissa häntä opetti J. B. Paulin Guérin. Palattuaan Québeciin vuonna 1830 Plamondon erikoistui muotokuvamaalaukseen ja uskonnollisten töiden kopioimiseen.


title: Antoine Plamondon

text: Vuonna 1838 Québecin kirjallinen ja historiallinen seura lahjoitti Plamondonille mitalin teoksesta "Zacharie Vincent, le dernier des Hurons". Vuonna 1841 hän maalasi kolme huomattavaa muotokuvaa nunnista; näiden töiden joukossa on "Soeur Saint-Alphonse". Plamondon opetti useissa oppilaitoksissa, ja hänen oppilaidensa joukossa oli Théophile Hamel.


title: Antoine Plamondon

text: Plamondon kirjoitti usein poleemisia tekstejä sanomalehtiin. Vuonna 1850 hän voitti "Exposition de Québec" -tapahtumassa ensipalkinnon teoksellaan "Chasse aux tourtes", ja seuraavana vuonna hän siirsi studionsa Neuvilleen, jossa hän jatkoi maalaamista 1880-luvulle saakka.